
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 34 

18 Ιανουάριου 2006 


Α ΠΟΦΑΣΕΙ Σ 

Αριθμ. Φ.429.1/5/150045 

Ρύθμιση ορισμένων στρατολογικών θεμάτων. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις των παραγράφων ιζ' του άρθρου 8, 2 
του άρθρου 9,1 του άρθρου 11, 7 του άρθρου 15, 5 του 
άρθρου 16, 10 του άρθρου 17, 1 του άρθρου 30, 5 του 
άρθρου 31,1 και 2 του άρθρου 38, 5 του άρθρου 40, 3 

του άρθρου 44, 3 του άρθρου 45, 4 του άρθρου 46, 7 

του άρθρου 48, 3 του άρθρου 49, 2 του άρθρου 67, 2 

του άρθρου 68, 3 του άρθρου 70 και 7 του άρθρου 72 

του ν.3421/2005 «Στρατολογία των Ελλήνων και άλλες 
διατάξεις» (ΦΕΚ 302/13.12.2005, τ.Α'). 

β. Τις διατάξεις της υπ’ αριθμ. 177026/17.3.2004 κοινής 
απόφασης Πρωθυπουργού και Υπουργού Εθνικής Αμυ¬ 
νας «Ανάθεση αρμοδιοτήτων Υπουργού Εθνικής Άμυ¬ 
νας στους Υφυπουργούς Εθνικής Άμυνας» (ΦΕΚ 517/ 
17.3.2004, τ.Β'). 

γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

δ. Σχετική πρόταση του Αρχηγού Γ.Ε.ΕΘ.Α., αποφα¬ 
σίζουμε: 

Άρθρο 1 

Μειωμένη στρατεύσιμη στρατιωτική υποχρέωση 

1. Για να μεταφερθούν στους υπόχρεους μειωμένης 
στρατεύσιμης στρατιωτικής υποχρέωσης, οι ενδιαφερό¬ 
μενοι υποβάλλουν στο αρμόδιο Στρατολογικό Γ ραφείο, 
σχετική αίτηση και τα απαιτούμενα κατά περίπτωση 
δικαιολογητικά, οποτεδήποτε μετά την κατάταξή τους 
στις Ένοπλες Δυνάμεις. Εφόσον οι στρατεύσιμοι με την 
μεταφορά τους στους υπόχρεους μειωμένης στρατεύ¬ 
σιμης στρατιωτικής υποχρέωσης δεν υπέχουν παρα¬ 
πέρα υποχρέωση εκπλήρωσης πραγματικής στρατιω¬ 
τικής υπηρεσίας ή πρόσθετης στρατιωτικής υποχρέω¬ 
σης, υποβάλλουν τα δικαιολογητικά οποτεδήποτε μετά 
την αρχική πρόσκληση της κλάσης τους. 

2. Αν μετά τη μεταφορά στους υπόχρεους μειωμένης 
στρατεύσιμης στρατιωτικής υποχρέωσης απομένει υπό¬ 
λοιπο πραγματικής στρατιωτικής υπηρεσίας που μπο¬ 


ρεί να εξαγορασθεί, τα δικαιολογητικά για τη μετα¬ 
φορά και την εξαγορά υποβάλλονται ταυτόχρονα και 
ο υπολογισμός του χρόνου που εξαγοράζεται γίνεται 
σύμφωνα με τις διατάξεις της παραγράφου 5 του άρ¬ 
θρου 72 του ν.3421/2005. 

3. Εφόσον τα απαραίτητα δικαιολογητικά υπάρχουν 
στο αρχείο του Στρατολογικού Γ ραφείου, η μεταφο¬ 
ρά γίνεται μόνο με αίτηση του ενδιαφερομένου, στην 
οποία προσαρτώνται επικυρωμένα φωτοαντίγραφα των 
δικαιολογητικών αυτών. Τα Στρατολογικά Γραφεία με 
την αποδοχή του αιτήματος μεταφοράς στους υπό¬ 
χρεους μειωμένης στρατεύσιμης στρατιωτικής υπηρε¬ 
σίας καταχωρίζουν την προβλεπόμενη μεταβολή την 
οποία γνωστοποιούν στη Μονάδα που υπηρετεί ο εν¬ 
διαφερόμενος. 

4. Όσοι έχουν μεταφερθεί στους υπόχρεους μειωμέ¬ 
νης στρατεύσιμης στρατιωτικής υποχρέωσης μπορούν 
με αίτησή τους στο αρμόδιο Στρατολογικό Γ ραφείο να 
παραιτηθούν από το δικαίωμα εκπλήρωσης μειωμένης 
στρατεύσιμης στρατιωτικής υποχρέωσης. Τα Στρατο¬ 
λογικά Γ ραφεία καταχωρίζουν τη σχετική μεταβολή στη 
στρατολογική μερίδα και τη γνωστοποιούν στη Μονάδα 
που αυτοί υπηρετούν. Εφόσον υποβάλλουν δικαιολο- 
γητικά για την εκ νέου μεταφορά τους στους υπόχρε¬ 
ους μειωμένης στρατεύσιμης στρατιωτικής υποχρέω¬ 
σης εξετάζεται και πάλι η συνδρομή των προϋποθέσε¬ 
ων των άρθρων 7 και 8 του ν. 3421/2005. 

5. Σε περίπτωση απόρριψης αιτήματος μεταφοράς 
στους υπόχρεους μειωμένης στρατεύσιμης στρατιωτι¬ 
κής υποχρέωσης, τα Στρατολογικά Γραφεία γνωστο¬ 
ποιούν στον ενδιαφερόμενο, με αιτιολογημένο έγγρα¬ 
φο, τους λόγους απόρριψης και τη δυνατότητά του να 
ασκήσει προσφυγή, χωρίς να επιστρέφουν σ’ αυτόν τα 
σχετικά δικαιολογητικά, τα οποία τηρούν στο αρχείο 
τους. Η γνωστοποίηση γίνεται μέσω της Μονάδας στην 
οποία υπηρετεί ο ενδιαφερόμενος, η οποία συντάσσει 
σχετικό αποδεικτικό και το αποστέλλει στο αρμόδιο 
Στρατολογικό Γ ραφείο. 

6. Η προσφυγή κατά απορριπτικής απόφασης υγει¬ 
ονομικής επιτροπής κατατίθεται ως απλή αίτηση στο 
αρμόδιο ΣΓ, το οποίο υποβάλλει μέσα σε πέντε (5) ημέ¬ 
ρες από την κατάθεση απευθείας στην αρμόδια Ανω- 
τάτη ή Αναθεωρητική Υγειονομική Επιτροπή: 

α. Την προσφυγή. 

β. Αντίγραφο της απορριπτικής απόφασης της υγει¬ 
ονομικής επιτροπής. 

γ. Πλήρες ΑΦΜ του παραπεμπόμενου στην υγειονο¬ 
μική επιτροπή πατέρα ή αδελφού. 

δ. Πλήρες ΑΦΜ της παραπεμπόμενης στην υγειονομική 
επιτροπή μητέρας ή συζύγου εφόσον αυτή υπηρέτησε 
με οποιαδήποτε ιδιότητα στις Ένοπλες Δυνάμεις. 

7. Το έγγραφο με το οποίο υποβάλλεται στην Ανώτα¬ 
τη ή Αναθεωρητική Υγειονομική Επιτροπή η προσφυγή 
κοινοποιείται και στον ενδιαφερόμενο (πατέρα, μητέρα, 
αδελφό ή σύζυγο) προκειμένου αυτός να γνωρίζει τη 
νέα διαδικασία της επανεξέτασής του. Η διακίνηση της 
αλληλογραφίας από τα Στρατολογικά Γ ραφεία προς τις 
Υγειονομικές Επιτροπές και η αποστολή των γνωματεύ¬ 
σεων των Επιτροπών προς τα Στρατολογικά Γ ραφεία 
γίνεται αποκλειστικά με υπηρεσιακό τρόπο. 

Αρθρο 2 

Καταγραφή και στρατολογική παρακολούθηση 
των υπόχρεων σε στράτευση 

1. Η καταγραφή των αρρένων Ελλήνων για τον κα¬ 
ταρτισμό των Στρατολογικών Μητρώων γίνεται από τα 
Στρατολογικά Γραφεία και τις λοιπές Στρατολογικές 
Υπηρεσίες των Ενόπλων Δυνάμεων, κατά τα καθοριζό¬ 
μενα στον εκάστοτε ισχύοντα Κανονισμό Εσωτερικής 
Λειτουργίας και Οργάνωσης Στρατολογικών Υπηρεσι¬ 
ών και σύμφωνα με τους Νόμους που ισχύουν περί Μη¬ 
τρώων Αρρένων και Ιθαγένειας. Τα Στρατολογικά Μη¬ 
τρώα κάθε κλάσης καταρτίζονται κατά το έτος που οι 
στρατεύσιμοι της κλάσης διανύουν το δέκατο έβδομο 
(17ο) έτος της ηλικίας τους. Μετά τον καταρτισμό των 
Στρατολογικών Πινάκων (ΣΠ) και μέχρι τον Αύγουστο 
του έτους κατά το οποίο οι στρατεύσιμοι διανύουν το 
δέκατο όγδοο (18ο) έτος της ηλικίας τους, τα Στρατο¬ 
λογικά Γ ραφεία υποβάλλουν το ένα αντίτυπο των Στρα¬ 
τολογικών Πινάκων, συμπληρωμένο με τον Στρατιωτι¬ 
κό Αριθμό (ΣΑ) των στρατευσίμων, απευθείας στη Διεύ¬ 
θυνση Στρατολογικού του Γ ενικού Επιτελείου Εθνικής 
Άμυνας για τη δημιουργία του μηχανογραφικού αρχεί¬ 
ου της κλάσεως. 

2. Οποιεσδήποτε μεταβολές στα ληξιαρχικά στοιχεία 
και στη στρατολογική κατάσταση επέρχονται στους 
στρατεύσιμους μετά την υποβολή των Στρατολογικών 
Πινάκων και μέχρι την ονομαστική τους κατανομή στους 
Κλάδους των Ενόπλων Δυνάμεων υποβάλλονται με μη¬ 
νιαία δελτία μεταβολών στη Διεύθυνση Στρατολογικού 
του Γ ενικού Επιτελείου Εθνικής Άμυνας. Οι μεταβολές 
αυτές μετά την ονομαστική κατανομή στους Κλάδους 
των Ενόπλων Δυνάμεων και μέχρι την αρχική πρόσκλη¬ 
σή τους για κατάταξη, κοινοποιούνται και στους Κλά¬ 
δους που έχουν κατανεμηθεί. 

Άρθρο 3 

Κρίση της ικανότητας για στράτευση πριν από την 
πρόσκληση για κατάταξη στις Ένοπλες Δυνάμεις 

1. Για όσους από τους στρατευσίμους που υποβάλουν 
με το Δελτίο Απογραφής και ιατρικές γνωματεύσεις ή 
βεβαιώσεις, προκύπτουν σημαντικά προβλήματα υγεί¬ 
ας, από τα οποία πιθανολογείται αδυναμία κατάταξης, 
η Διεύθυνση Στρατολογικού του Γ.Ε.ΕΘ.Α. εκδίδει δια¬ 
ταγή για την παραπομπή τους στην πλησιέστερη στον 
τόπο διαμονής τους Επιτροπή Απαλλαγών του Στρατού 


Ξηράς προς υγειονομική εξέταση και κρίση της σωμα¬ 
τικής τους ικανότητας κατόπιν γνωμοδότησης της Δι¬ 
εύθυνσης Υγειονομικού Γ.Ε.ΕΘ.Α.. 

2. Η παραπομπή των στρατευσίμων της παραπάνω 
κατηγορίας στην αρμόδια Επιτροπή Απαλλαγών γίνε¬ 
ται με έγγραφο του αρμόδιου Στρατολογικού Γ ραφείου, 
κοινοποιείται στους ίδιους και τους ενημερώνει για τον 
τόπο, τον τρόπο και την προθεσμία παρουσίασής τους 
στην επιτροπή. Στο έγγραφο παραπομπής επισυνάπτε¬ 
ται Αντίγραφο Φύλλο Μητρώου του στρατευσίμου. 

3. Οι παραπεμπόμενοι οφείλουν να παρουσιάζονται 
στην αρμόδια Επιτροπή Απαλλαγών μέσα σε προθε¬ 
σμία ενός (1) μηνός από την ημερομηνία έκδοσης του 
παραπεμπτικού εγγράφου και να φέρουν μαζί τους έγ¬ 
γραφα, που να αποδεικνύουν την ταυτότητά τους κα¬ 
θώς και τυχόν ιατρικές βεβαιώσεις ή γνωματεύσεις για 
την κατάσταση της υγείας τους, προς υποβοήθηση του 
έργου της επιτροπής. Οι υγειονομικές επιτροπές για 
όσους στρατευσίμους παρουσιάζονται εκδίδουν γνω¬ 
ματεύσεις τις οποίες αποστέλλουν στο αρμόδιο Στρα¬ 
τολογικό Γραφείο εντός πενθημέρου. Για όσους δεν 
παρουσιάζονται επιστρέφουν τα δικαιολογητικά πα¬ 
ραπομπής μέσα στην ίδια προθεσμία στα Στρατολο¬ 
γικά Γ ραφεία. 

4. Τα Στρατολογικά Γ ραφεία καταχωρίζουν στις στρα¬ 
τολογικές μερίδες των στρατευσίμων τις σχετικές γνω¬ 
ματεύσεις των Επιτροπών Απαλλαγών που περιέρχο¬ 
νται και για όσους δεν παρουσιάζονται καταχωρίζουν 
στις παρατηρήσεις της στρατολογικής μερίδας σχετι¬ 
κή ένδειξη. Σε περίπτωση που τους χορηγείται αναβο¬ 
λή για λόγους υγείας αυτή αρχίζει από την ημερομη¬ 
νία έκδοσής της. 

5. Οι αλληλογραφίες παραπομπής στις Επιτροπές 
Απαλλαγών, οι γνωματεύσεις των Επιτροπών Απαλλα¬ 
γών και η επιστροφή των δικαιολογητικών παραπο¬ 
μπής όσων δεν παρουσιάζονται, διακινούνται με υπη¬ 
ρεσιακό τρόπο 

6. Οι παραπεμπόμενοι στρατεύσιμοι που δεν παρου¬ 
σιάζονται στις επιτροπές απαλλαγών δεν υπέχουν κα¬ 
μία συνέπεια. 

Αρθρο 4 

Απαλλαγή από τη στράτευση 

1. Οι στρατεύσιμοι που έχουν τις προϋποθέσεις υπα¬ 
γωγής στις διατάξεις των περιπτώσεων β', γ', δ', ε' και 
στ' της παραγράφου 1 του άρθρου 13 του ν. 3421/2005 
υποβάλλουν τα καθοριζόμενα στις παραγράφους 4 και 
5 του ίδιου άρθρου προβλεπόμενα δικαιολογητικά μετά 
την έκδοση της απόφασης πρόσκλησης της κλάσης ή 
κατηγορίας τους και έως την ημερομηνία που υποχρε- 
ούνται να καταταγούν στις Ένοπλες Δυνάμεις. Αν οι 
παραπάνω υποβάλλουν τα δικαιολογητικά τους αργό¬ 
τερα, η απαλλαγή χορηγείται εφόσον είχαν τις σχετι¬ 
κές προϋποθέσεις κατά την ημερομηνία που υποχρε- 
ούνταν να καταταγούν. Οι οπλίτες που έχουν λόγους 
υπαγωγής στις παραπάνω περιπτώσεις των διατάξεων 
της παραγράφου 1 του άρθρου 13 του ν. 3421/2005 υπο¬ 
βάλλουν τα δικαιολογητικά τους στο αρμόδιο Στρατο¬ 
λογικό Γ ραφείο και απολύονται από τις Μονάδες τους 
με τη γνωστοποίηση της σχετικής μεταβολής. Οι ανυ¬ 
πότακτοι και οι λιποτάκτες υποβάλλουν τα δικαιολογη- 
τικά υπαγωγής τους στις διατάξεις των ίδιων περιπτώ- 

σεων της παραγράφου 1 του άρθρου 13 του ν.3421/2005 
μετά τη διακοπή της ανυποταξίας ή λιποταξίας τους, 
αντίστοιχα. Στην περίπτωση των ανυποτάκτων, εφόσον 
οι λόγοι της απαλλαγής προϋπήρχαν της ανυποταξίας, 
τα Στρατολογικά Γραφεία ακυρώνουν την ανυποταξία 
και ενημερώνουν τις αρμόδιες αρχές. 

2. Οι απαλλαγές από την υποχρέωση στρατεύσιμης 
στρατιωτικής υποχρέωσης που χορηγήθηκαν σύμφω¬ 
να με τις διατάξεις των περιπτώσεων β', γ', δ', ε', στ' 
και ζ' της παραγράφου 1 του ν.3421/2005 δεν ανακα¬ 
λούνται αν μεταγενέστερα παύσουν να υφίστανται οι 
λόγοι της απαλλαγής. 

3. Όσοι υπάγονται στις διατάξεις της παραγράφου 
Ια' του ν. 3421/2005 απαλλάσσονται από τη στράτευ¬ 
ση από την ημερομηνία έκδοσης της σχετικής γνωμά¬ 
τευσης από τις αρμόδιες επιτροπές και συμβούλια των 
Ενόπλων Δυνάμεων. 

Άρθρο 5 

Αναβολή κατάταξης νοσηλευομένων 

1. Η αναβολή κατάταξης του άρθρου 15 του ν.3421/2005 
χορηγείται σ' αυτούς που νοσηλεύονται κατά την ημε¬ 
ρομηνία κατάταξής τους στις Ένοπλες Δυνάμεις στα 
νοσηλευτικά ιδρύματα της παραγράφου 1 του ίδιου άρ¬ 
θρου. Η αναβολή αυτή αρχίζει από την ημερομηνία που 
οι νοσηλευόμενοι υποχρεούνται για κατάταξη και λήγει 
την ημερομηνία εξόδου τους από το νοσηλευτικό ίδρυ¬ 
μα. Για την χορήγηση της αναβολής οι ενδιαφερόμενοι 
υποβάλλουν τα προβλεπόμενα δικαιολογητικά αμέσως 
μετά την έξοδό τους από το νοσηλευτικό ίδρυμα και 
μέχρι την ημερομηνία που υποχρεούνται να κατατα- 
γούν ως εκ της εξόδου τους από το νοσηλευτικό ίδρυ¬ 
μα. Η αναβολή καταχωρίζεται μετά την έξοδο των εν¬ 
διαφερομένων από το νοσηλευτικό ίδρυμα. Για όσους 
νοσηλευόμενους δεν είναι προσδιορισμένη η ημερομη¬ 
νία λήξης της νοσηλείας τους ή προβλέπεται να διαρ¬ 
κέσει επί μακρό χρονικό διάστημα καταχωρίζεται σχε¬ 
τική σημείωση στη στρατολογική τους μερίδα και συ- 
στήνεται σ’ αυτούς να υποβάλλουν τα προβλεπόμενα 
δικαιολογητικά για τη χορήγηση της αναβολής αμέσως 
μετά την έξοδό τους από το νοσηλευτικό ίδρυμα. Αυ¬ 
τοί μέχρι την τελική τους στρατολογική τακτοποίηση 
παραμένουν εγγεγραμμένοι στο βιβλίο αναζητούμενων 
στρατευσίμων. Αν η διάρκεια της νοσηλείας τους υπερ¬ 
βαίνει τους έξι (6) μήνες παραπέμπονται στην αρμόδια 
υγειονομική επιτροπή για εξέταση της σωματικής τους 
ικανότητας. Από την ημερομηνία έκδοσης της σχετικής 
γνωμάτευσης διακόπτεται η αναβολή κατάταξης ως νο¬ 
σηλευομένων που τους έχει χορηγηθεί. 

2. Γ ια την εφαρμογή της διάταξης της παραγράφου 
4 του άρθρου 15 του ν. 3421/2005 η διάρκεια της δεκα¬ 
πενθήμερης νοσηλείας υπολογίζεται από την ημερο¬ 
μηνία που οι καλούμενοι είχαν υποχρέωση να κατατα- 
γούν μέχρι και την ημερομηνία εξόδου τους από το νο¬ 
σηλευτικό ίδρυμα. 

3. Ως νοσηλευτικά ιδρύματα του εξωτερικού κατά την 
έννοια της διάταξης της παραγράφου 1 του άρθρου 15 
του ν. 3421/2005, νοούνται και τα ιδιωτικά. Τα δικαιο- 
λογητικά των νοσηλευτικών ιδρυμάτων του εξωτερι¬ 
κού πρέπει να είναι επικυρωμένα και επίσημα μετα¬ 
φρασμένα. 


Άρθρο 6 

Αναβολή κατάταξης κρατουμένων 

1. Με την χορήγηση της αναβολής σε όσους κρατού¬ 
νται, τα Στρατολογικά Γ ραφεία ενημερώνουν υποχρεω¬ 
τικά τις φυλακές ή τις αρμόδιες αρχές στο εσωτερικό ή 
εξωτερικό όπου κρατούνται αυτοί, για τη χορήγηση της 
σχετικής αναβολής και την υποχρέωσή τους να ενημε¬ 
ρώσουν το αρμόδιο Στρατολογικό Γ ραφείο αμέσως σε 
περίπτωση παύσης της κράτησής τους σ’ αυτές. 

2. Όσοι τυγχάνουν αναβολής κατάταξης ως κρατούμε¬ 
νοι και αποφυλακίζονται υποχρεούνται να υποβάλλουν 
επίσημα έγγραφα από τα οποία να προκύπτει η ημερο¬ 
μηνία παύσης της κράτησής τους μέχρι την ημερομηνία 
που υποχρεούνται για κατάταξη εξαιτίας διακοπής της 
αναβολής τους. Σε περίπτωση μη υποβολής επιβάλλεται 
πρόσθετη στρατιωτική υποχρέωση δύο (2) μηνών. 

3. Γ ια όσους υπάγονται στις διατάξεις του άρθρου 16 
του ν.3421/2005 και διατελούν σε ανυποταξία τα Στρα¬ 
τολογικά Γ ραφεία να διακόπτουν την ανυποταξία τους 
από την ημερομηνία έναρξης της κράτησής τους και 
να ενημερώνουν τις αρμόδιες αρχές. 

4. Οι στρατεύσιμοι και οι ανυπότακτοι που κρατούνται 
και απολύονται υπό όρο από Σωφρονιστικά Καταστή¬ 
ματα, μέχρι την ολοκλήρωση της περιόδου δοκιμασί¬ 
ας τους, λογίζονται ότι κρατούνται για την έκτιση της 
ποινής τους και υπάγονται στις διατάξεις του άρθρου 
16 του ν. 3421/2005. 

Άρθρο 7 

Αναβολή κατάταξης λόγω θεραπευτικής αγωγής σε 
κέντρα θεραπείας εξαρτημένων από ναρκωτικές 
ουσίες, του εσωτερικού ή του εξωτερικού 

Ι.Όσοι λαμβάνουν αναβολή κατάταξης σύμφωνα με τις 
διατάξεις του άρθρου 17 του ν. 3421/2005, παραπέμπο- 
νται υποχρεωτικά από τα Στρατολογικά Γ ραφεία στις 
αρμόδιες υγειονομικές επιτροπές εντός δεκαπέντε (15) 
ημερών από τη διακοπή ή λήξη της αναβολής τους, για 
κρίση της σωματικής τους ικανότητας, η οποία πρέπει 
να πραγματοποιηθεί μέχρι δέκα (10) ημέρες πριν από 
την ημερομηνία που υποχρεούνται να καταταγούν. Τα 
Στρατολογικά Γραφεία καθορίζουν προθεσμία μέχρι 
ένα (1) μήνα για την παρουσίαση των παραπεμπομένων 
στις αρμόδιες υγειονομικές επιτροπές. 

2. Οι υγειονομικές επιτροπές υποχρεούνται να εκδί¬ 
δουν άμεσα γνωματεύσεις για τους εξεταζόμενους, οι 
οποίες θα πρέπει να περιέρχονται στα αρμόδια Στρατο¬ 
λογικά Γ ραφεία εντός δεκαημέρου από την ημερομηνία 
εξέτασής τους. Στις περιπτώσεις μη παρουσίασης των 
παραπεμπομένων για εξέταση, οι επιτροπές επιστρέ¬ 
φουν τις αλληλογραφίες παραπομπής στα Στρατολο¬ 
γικά Γ ραφεία, με έγγραφο, την επομένη της ημερομη¬ 
νίας λήξης της προθεσμίας παραπομπής. 

3. Γ ια όσους υπάγονται στις διατάξεις του άρθρου 17 του 
ν. 3421/2005 και διατελούν σε ανυποταξία τα Στρατολογι¬ 
κά Γ ραφεία να διακόπτουν την ανυποταξία τους από την 
ημερομηνία ένταξής τους στα Κέντρα Θεραπείας του ίδι¬ 
ου άρθρου και να ενημερώνουν τις αρμόδιες αρχές. 

Αρθρο 8 

Αναβολή κατάταξης σπουδαστών δευτεροβάθμιας και 
τριτοβάθμιας εκπαίδευσης 

1. Στις περιπτώσεις μη υποβολής των πιστοποιήσεων 
ή βεβαιώσεων της παραγράφου 11 του άρθρου 18 του 

ν,3421/2005, επιβάλλεται πρόσθετη στρατιωτική υπο¬ 
χρέωση ενός (1) μηνάς. 

2 Τα δυσλεκτικά άτομα υποχρεούνται να υποβάλουν 
και σχετική πιστοποίηση ή βεβαίωση, από τα αρμό¬ 
δια Κέντρα Διάγνωσης Αξιολόγησης, και Υποστήριξης 
(ΚΔΑΥ) του Υπουργείου Εθνικής Παιδείας και Θρησκευ¬ 
μάτων ή από Υπηρεσίες Ψυχικής Υγείας που εποπτεύο¬ 
νται από το Υπουργείο Υγείας και Κοινωνικής Αλληλεγ¬ 
γύης, όπως τα Ιατροπαιδαγωγικά Κέντρα των ειδικών 
(Παιδοψυχιατρικών και Ψυχιατρικών) και των γενικών 
Νοσοκομείων, Παιδοψυχιατρικές Υπηρεσίες και Υπηρεσί¬ 
ες ενηλίκων των Κέντρων Ψυχικής Υγείας και των Γενι¬ 
κών Νοσοκομείων, Ψυχιατρικά Τ μήματα των Γ ενικών Νο¬ 
σοκομείων και του Κέντρου Ψυχικής Υγιεινής με τα πα- 
ραρτήματά του, εφόσον γνωματεύουν για δυσλεξία. 

3. Για τη χορήγηση αναβολής σπουδών για απόκτηση 
διδακτορικού διπλώματος, η χρονική διάρκεια για την 
εκπόνηση της διδακτορικής διατριβής στα μη οργανω¬ 
μένα προγράμματα μεταπτυχιακών σπουδών (ΠΜΣ) εί¬ 
ναι τουλάχιστον τρία (3) έτη και αρχίζει από την ημε¬ 
ρομηνία καθορισμού του θέματος αυτής, ενώ στα ορ¬ 
γανωμένα προγράμματα μεταπτυχιακών σπουδών (ΠΜΣ) 
η διάρκεια καθορίζεται από τη Σχολή, προκύπτει από 
το σχετικό πιστοποιητικό σπουδών και αρχίζει από την 
έναρξη του α' εκπαιδευτικού εξαμήνου σπουδών που 
οδηγεί στη λήψη διδακτορικού διπλώματος. 

Άρθρο 9 

Αναβολή κατάταξης για απόκτηση ιατρικής 
ειδικότητας - Κατόχων διδακτορικού διπλώματος που 

διαπρέπουν σε επιστημονικές εργασίες ή έρευνες 
στο εξωτερικό 

1. Γ ια τη χορήγηση των αναβολών του άρθρου 19 του 
ν. 3421/2005 οι ενδιαφερόμενοι υποβάλλουν στο αρμό¬ 
διο Στρατολογικό Γ ραφείο με αίτησή τους τα παρακά¬ 
τω δικαιολογητικά: 

α. Οι διορισμένοι ή γραμμένοι για απόκτηση ιατρικής 
ειδικότητας πιστοποιήσεις ή βεβαιώσεις από τις οποί¬ 
ες προκύπτει: 

(1) Η συνολική διάρκεια που απαιτείται για την από¬ 
κτηση ειδικότητας. 

(2) Ότι το νοσηλευτικό ίδρυμα (κλινική, νοσοκομείο, 
εργαστήριο) έχει αναγνωρισθεί ως ίδρυμα ειδίκευσης 
ιατρών, από το Υπουργείο Υγείας και Κοινωνικής Αλ¬ 
ληλεγγύης αν είναι του εσωτερικού ή από την αρμόδια 
υπηρεσία του ξένου κράτους αν είναι του εξωτερικού. 

β. Οι κάτοχοι διδακτορικού διπλώματος που διαπρέ¬ 
πουν σε επιστημονικές εργασίες ή έρευνες στο εξω¬ 
τερικό: 

(1) Επικυρωμένο αντίγραφο του διδακτορικού διπλώ¬ 
ματος που έχουν αποκτήσει. 

(2) Πιστοποιήσεις ή βεβαιώσεις της αρμόδιας ελληνι¬ 
κής προξενικής αρχής ή του οικείου εκπαιδευτικού επι¬ 
στημονικού ιδρύματος, από τις οποίες να προκύπτουν 
η ιδιότητα με την οποία απασχολούνται σ’ αυτό, η χρο¬ 
νική διάρκεια της απασχόλησής τους, η επίδοση στις 
επιστημονικές εργασίες ή έρευνες και η απήχηση που 
έχουν αυτές στους διεθνείς ερευνητικούς και επιστη¬ 
μονικούς κύκλους. 

(3) Κατάσταση από την οποία να προκύπτουν ανα¬ 
φορές άλλων ερευνητών - επιστημόνων στο δημοσι¬ 
ευμένο έργο τους. 


(4) Οποιοδήποτε άλλο αποδεικτικό στοιχείο, σχετι¬ 
κό με την επίδοσή τους σε επιστημονικές εργασίες ή 
έρευνες. 

2. Τα παραπάνω δικαιολογητικά υποβάλλονται από 
τους ενδιαφερομένους μέχρι την ημερομηνία κατά την 
οποία αυτοί υποχρεούνται για κατάταξη στις Ένοπλες 
Δυνάμεις εξαιτίας λήξης ή διακοπής την νόμιμης πα¬ 
ραμονής τους έξω απ' αυτές. Δικαιολογητικά που υπο¬ 
βάλλονται ή περιέρχονται στο αρμόδιο Στρατολογικό 
Γ ραφείο μετά την παραπάνω ημερομηνία δεν γίνονται 
δεκτά και επιστρέφονται στους ενδιαφερομένους με 
αιτιολογημένη πράξη. 

3. Τα δικαιολογητικά για τη χορήγηση της αναβολής 
κατάταξης της υποπαραγράφου β' της παραγράφου 1 
του άρθρου 19 του ν. 3421/2005, που κατατίθενται ή πε¬ 
ριέρχονται εμπρόθεσμα, όπως καθορίζεται στην παρα¬ 
πάνω παράγραφο, στα αρμόδια Στρατολογικά Γ ραφεία, 
υποβάλλονται εντός πέντε ημερών με λεπτομερή ανα¬ 
φορά, απευθείας στη Διεύθυνση Στρατολογικού του Γ ε¬ 
νικού Επιτελείου Εθνικής Αμυνας, με κοινοποίηση στην 
προϊσταμένη του Διοίκηση Στρατολογίας. Τα παραπά¬ 
νω δικαιολογητικά δεν υποβάλλονται και επιστρέφονται 
στους ενδιαφερομένους με αιτιολογημένη πράξη, όταν 
αυτοί δεν είναι κάτοχοι διδακτορικού διπλώματος. 

4. Η Διεύθυνση Στρατολογικού του Γ ενικού Επιτελεί¬ 
ου Εθνικής Αμυνας μεριμνά για την εξέταση των αιτη¬ 
μάτων για τη χορήγηση της υπόψη αναβολής κατάτα¬ 
ξης από την επιτροπή της παραγράφου 3 του άρθρου 
19 του ν. 3421/2005, εντός δύο μηνών από τη λήψη του 
σχετικού φακέλου. Οι καθηγητές των Ανώτατων Εκπαι¬ 
δευτικών Ιδρυμάτων που συμμετέχουν στην εκάστοτε 
συνεδρίαση της επιτροπής είναι όμοιας ή συγγενούς ει¬ 
δικότητας προς το γνωστικό πεδίο του εξεταζόμενου 
φακέλου. Η επιτροπή αυτή συνεδριάζει κατά τις εργά¬ 
σιμες ημέρες και όχι εργάσιμες ώρες και με βάση τα 
στοιχεία του φακέλου κάθε υπόθεσης, εισηγείται στον 
Υπουργό Εθνικής Άμυνας σχετικά με τη χορήγηση ή 
μη της αναβολής και σε περίπτωση θετικής εισήγησης 
για τη διάρκειά της. Η σχετική απόφαση του Υπουργού 
Εθνικής Άμυνας λαμβάνεται εντός δύο μηνών από την 
παραλαβή της εισήγησης της επιτροπής. 

5. Αυτοί των οποίων το αίτημα για αναβολή κατάτα¬ 
ξης απορρίπτεται, υποχρεούνται να καταταγούν στις 
Ένοπλες Δυνάμεις με την πρώτη υπόχρεη Εκπαιδευ¬ 
τική Σειρά Στρατευσίμων Οπλιτών (ΕΣΣΟ) μετά παρέ¬ 
λευση μηνάς από την έκδοση σχετικής απόφασης του 
Υπουργού Εθνικής Αμυνας. 

Αρθρο 10 

Αναβολή κατάταξης υποψηφίων σπουδαστών 
ανώτερης ή ανώτατης σχολής 

1. Στους στρατεύσιμους που χορηγείται η αναβολή 
του άρθρου 20 του ν. 3421/2005 και δεν καταθέτουν τα 
δικαιολογητικά της παραγράφου 5 του άρθρου αυτού 
μέσα στις προθεσμίες που καθορίζονται από την ίδια 
παράγραφο, επιβάλλεται μηνιαία πρόσθετη στρατιωτι¬ 
κή υποχρέωση. Η ίδια πρόσθετη υποχρέωση επιβάλλε¬ 
ται και σε όσους από τα δικαιολογητικά που καταθέ¬ 
τουν αποδεικνύεται η μη συμμετοχή τους σε εξετάσεις 
εισαγωγής ή διαδικασίες εγγραφής όταν δεν απαιτού¬ 
νται εξετάσεις κατά το διάστημα από τη χορήγηση της 
αναβολής και μέχρι τη διακοπή ή τη λήξη αυτής. 

2. Για την εφαρμογή της παραγράφου 6 του άρθρου 20 
του ν. 3421/2005, η απόδειξη της διαπίστωσης ότι μεσο¬ 
λαβούν εξετάσεις ή δυνατότητα εγγραφής σε ανώτερη 
ή ανώτατη σχολή εσωτερικού και μόνο, ανήκει στον εν¬ 
διαφερόμενο που πρέπει να καταθέσει σχετικά επίσημα 
έγγραφα. Όσοι προσκομίζουν πιστοποιητικά εγγραφής 
σε ανώτερη ή ανώτατη σχολή εσωτερικού ή εξωτερι¬ 
κού είναι αυτονόητο ότι έχουν εκπληρώσει τις υποχρε¬ 
ώσεις της παραγράφου 5 του άρθρου αυτού. 

Άρθρο 11 

Αναβολή κατάταξης για απόκτηση θαλάσσιας 
υπηρεσίας 

Οι στρατεύσιμοι στους οποίους χορηγείται η αναβο¬ 
λή κατάταξης της παραγράφου 1 του άρθρου 21 του 
ν.3421/2005 και δεν καταθέτουν τα δικαιολογητικά της 
παραγράφου 5 του άρθρου αυτού μέχρι την ημερομηνία 
που προσδιορίζεται για κατάταξη στις Ένοπλες Δυνά¬ 
μεις εξαιτίας της λήξης ή της διακοπής της αναβολής, ή 
εφόσον από τις προσκομιζόμενες βεβαιώσεις προκύπτει 
ότι η χορηγηθείσα αναβολή έχει διακοπεί σύμφωνα με 
τις διατάξεις της παραγράφου 2 του ίδιου άρθρου σε 
προγενέστερο χρόνο, επιβάλλεται σ' αυτούς πρόσθετη 
στρατιωτική υποχρέωση τριών (3) μηνών και χωρίς να 
ελέγχεται παραπέρα η στρατολογική τους κατάστα¬ 
ση, καλούνται για κατάταξη στις Ένοπλες Δυνάμεις ως 
στρατεύσιμοι. Οι στρατεύσιμοι της κατηγορίας αυτής 
δεν δικαιούνται κανένα στρατολογικό ευεργέτημα το 
οποίο παρατείνει τη νόμιμη παραμονή τους εκτός των 
Ενόπλων Δυνάμεων, εκτός αυτών που προβλέπονται 
από τα άρθρα 13,14,15,16,17,25,26 και 37 του ν.3421/2005. 

Άρθρο 12 

Αναβολή κατάταξης υπηρετούντος αδελφού 

1. Για την εφαρμογή των διατάξεων της παραγράφου 
1 του άρθρου 23 του ν. 3421/2005, τα Στρατολογικά 
Γ ραφεία: 

α. Καταχωρίζουν στη στρατολογική μερίδα των τυ¬ 
χόντων αναβολής υπηρετούντος αδελφού σχετική με¬ 
ταβολή. 

β. Σημειώνουν στις παρατηρήσεις της στρατολογικής 
μερίδας του αδελφού που παρέχει το δικαίωμα λή¬ 
ψης αναβολής στον αδελφό του, την ένδειξη: «Γί αυτόν 

έλαβε αναβολή μέχρι ο αδελφός του.ΣΑ.». 

Σε περίπτωση που αυτός παρακολουθείται από άλλο 
Στρατολογικό Γ ραφείο, κοινοποιούν τη μεταβολή αυτή 
στο Στρατολογικό Γ ραφείο που τον παρακολουθεί, για 
ενημέρωση της στρατολογικής του μερίδας. 

γ. Γνωστοποιούν την ίδια μεταβολή στη Μονάδα ή 
το Κέντρο Κατάταξης που υπηρετεί ή θα καταταγεί 
ο αδελφός που παρέχει το δικαίωμα λήψης αναβολής 
υπηρετούντος αδελφού για την ενημέρωση των ατομι¬ 
κών του εγγράφων. 

2. Οι Μονάδες, τα Κέντρα Κατάταξης και τα Στρατολο¬ 
γικά Γ ραφεία των περιπτώσεων β' και γ' της προηγού¬ 
μενης παραγράφου γνωστοποιούν με άμεσο έγγραφο 
τους ή με τηλεομοιοτυπία ή σ’ εξαιρετικές περιπτώσεις 
τηλεφωνικά στο Στρατολογικό Γ ραφείο το οποίο παρα¬ 
κολουθεί τον αδελφό που έλαβε αναβολή τυχόν μεταβο¬ 
λές που υπέστη ο αδελφός που παρέχει το δικαίωμα και 
αφορούν την κήρυξή του ως λιποτάκτη, τη μείωση της 
στρατεύσιμης στρατιωτικής υποχρέωσης που υπέχει ή 
αν έπαυσε για οποιοδήποτε λόγο να υπηρετεί. 


3. Όσων η αναβολή διακόπτεται σύμφωνα με τις διατά¬ 
ξεις της παραγράφου 2 του άρθρου 23 του ν.3421/2005, 
υποχρεούνται για κατάταξη σύμφωνα με την ΕΣΣΟ που 
προσδιορίζεται από την ημερομηνία της διακοπής της 
αναβολής τους. 

4. Στους ανυπότακτους που καλούνται για κατάταξη 
μετά την διακοπή της ανυποταξίας τους δεν χορηγεί¬ 
ται η αναβολή του άρθρου 23 του ν. 3421/2005. Αυτοί 
όμως μετά τη διακοπή της ανυποταξίας τους μπορούν 
να παρέχουν δικαίωμα αναβολής υπηρετούντος αδελ¬ 
φού σ’ αδελφό που καλείται ταυτόχρονα μ’ αυτούς. Αν 
οι ανυπότακτοι αυτοί ανήκουν στην αρμοδιότητα άλ¬ 
λου Στρατολογικού Γ ραφείου, αντί του πιστοποιητικού 
στρατολογικής κατάστασης υποβάλλεται βεβαίωση από 
την οποία να προκύπτει: 

α. Ότι έχουν διακόψει την ανυποταξία τους. 

β. Η ΕΣΣΟ με την οποία καλούνται για κατάταξη. 

γ. Η διάρκεια της στρατεύσιμης στρατιωτικής υπο¬ 
χρέωσης που υπέχουν. 

5. Οι αδελφοί που καλούνται με την ίδια ΕΣΣΟ, ανεξάρ¬ 
τητα από τον Κλάδο και την ημερομηνία που υποχρε- 
ούται να καταταγεί ο καθένας από αυτούς, λογίζονται 
ότι καλούνται ταυτόχρονα και χορηγείται αναβολή μόνο 
στο μικρότερο αδελφό. Στην περίπτωση αυτή ακόμη 
και αν ο μικρότερος αδελφός καταταχθεί νωρίτερα δεν 
είναι δυνατή η χορήγηση αναβολής στον μεγαλύτερο 
αδελφό σύμφωνα με την περίπτωση α' της παραγράφου 
1 του ν.3421/2005. 

Άρθρο 13 

Αναβολή κατάταξης υπηρετούντων σε τακτικές ένο¬ 
πλες δυνάμεις ξένου κράτους 

1. Γ ια την υπαγωγή στις διατάξεις του άρθρου 26 του 
ν. 3421/2005 οι ενδιαφερόμενοι υποβάλλουν τα προ- 
βλεπόμενα από την παράγραφο 3 του ίδιου άρθρου 
δικαιολογητικά το αργότερο μέχρι την ημερομηνία που 
υποχρεούνται για κατάταξη ως εκ της λήξης της δικαι¬ 
ούμενης αναβολής. 

2. Για την εφαρμογή της παραγράφου 3β' του άρθρου 
26 του ν.3421/2005 ως «άλλη δημόσια αρχή» λογίζεται 
κάθε ελληνική ή ξένη αρχή που μπορεί να βεβαιώνει ότι 
αυτός που ζητά την υπαγωγή του στις ίδιες διατάξεις 
έχει την υπηκοότητα του ξένου κράτους. 

3. Για όσους υπάγονται στις διατάξεις του άρθρου 
26 του ν. 3421/2005 και διατελούν σε ανυποταξία τα 
Στρατολογικά Γ ραφεία να διακόπτουν την ανυποταξία 
τους από την ημερομηνία κατάταξής τους στιςΈνοπλες 
Δυνάμεις του ξένου κράτους και να ενημερώνουν τις 
αρμόδιες αρχές. 

Άρθρο 14 

Αναβολή κατάταξης πολιτογραφηθέντων 

1. Μετά την εγγραφή των πολιτογραφηθέντων σε Μη¬ 
τρώα Αρρένων οι αρμόδιες αρχές, κατά τα προβλεπό- 
μενα ενημερώνουν το αρμόδιο Στρατολογικό Γ ραφείο 
σχετικά με την πολιτογράφησή τους και εγγραφή τους 
στα Μητρώα Αρρένων. Το Στρατολογικό Γ ραφείο με τη 
σειρά του ενημερώνει τους ενδιαφερομένους και τους 
καλεί να υποβάλουν σχετική αίτηση για τη χορήγηση 
της αναβολής του άρθρου 27 του ν. 3421/2005, εφόσον 
αυτοί επιθυμούν. 

2. Η αναβολή χορηγείται και στην περίπτωση που τα 
απαιτούμενα στοιχεία προκύπτουν από την απόφαση 
πολιτογράφησης ή εγγραφής τους στα οικεία Μητρώα 
Αρρένων. Αν τα σχετικά δικαιολογητικά υποβληθούν 
από τους ενδιαφερομένους, τότε το Στρατολογικό Γρα¬ 
φείο, πριν την χορήγηση της αναβολής προβαίνει σε 
επαλήθευση του περιεχομένου τους από την φερόμενη 
ως εκδούσα αρχή. 

3. Σε περίπτωση που εξ υπαιτιότητας των αρμόδιων 
αρχών τα επίσημα έγγραφα για την χορήγηση της ανα¬ 
βολής του προαναφερθέντος άρθρου δεν περιέλθουν 
έγκαιρα στο Στρατολογικό Γ ραφείο, έχουν εφαρμογή οι 
διατάξεις του άρθρου 70 του ν. 3421/2005 περί εκτίμη¬ 
σης λόγων ανώτερης βίας ή ανυπέρβλητων κωλυμάτων. 
Στην περίπτωση αυτή οι ενδιαφερόμενοι κατατάσσονται 
με την πρώτη υπόχρεη προς κατάταξη ΕΣΣΟ χωρίς 
συνέπειες ή τυγχάνουν οποιουδήποτε ευεργετήματος 
εφόσον έχουν τις σχετικές προϋποθέσεις. 

Αρθρο 15 

Αναβολή κατάταξης υποψηφίων Βουλευτών, 
Ευρωβουλευτών, Νομαρχών, Δημάρχων ή 
Προέδρων Κοινοτήτων 

1. Για τη χορήγηση της αναβολής του άρθρου 28 του 
ν.3421/2005 οι ενδιαφερόμενοι υποβάλλουν τα προ- 
βλεπόμενα από την παράγραφο 4 του ίδιου άρθρου 
δικαιολογητικά από τα οποία προκύπτουν η ημερομη¬ 
νία κατάθεσης αίτησης υποψηφιότητας, η ημερομηνία 
ανακήρυξής υποψηφίων, η ημερομηνία διενέργειας 
εκλογών και ανακήρυξης των εκλεγόμενων υποψηφίων 
καθώς και η διάρκεια της θητείας του αξιώματος που 
επιδιώκουν. 

2. Με την κατάθεση των δικαιολογητικών από τους 
υποψηφίους, αναστέλλεται η κατάταξή τους, εφόσον 
αυτή επίκειται. Τα Στρατολογικά Γ ραφεία τηρούν υπόψη 
τη σχετική αλληλογραφία μέχρι την ημερομηνία ανακή¬ 
ρυξης των υποψηφίων και γνωρίζουν στους ενδιαφερο¬ 
μένους ότι πρέπει να υποβάλλουν βεβαίωση ότι έχουν 
ανακηρυχθεί ή όχι υποψήφιοι. Αν οι ενδιαφερόμενοι δεν 
έχουν ανακηρυχθεί υποψήφιοι τα Στρατολογικά Γ ρα¬ 
φεία τους χορηγούν αναβολή μέχρι την ημερομηνία 
ανακήρυξης των υποψηφίων με βάση την οποία προ¬ 
γραμματίζεται και η κατάταξή τους. Αν ανακηρυχθούν 
υποψήφιοι τους χορηγείται αναβολή μέχρι 31 Δεκεμβρί¬ 
ου του έτους ανακήρυξης των εκλεγόμενων υποψηφίων. 
Εφόσον αυτοί εκλεγούν, υποβάλλουν βεβαίωση από την 
οποία προκύπτει ότι έχουν εκλεγεί και τα Στρατολο¬ 
γικά Γ ραφεία παρατείνουν την αναβολή τους μέχρι 31 
Δεκεμβρίου του έτους που προβλέπεται ότι διαρκεί η 
θητεία τους. 

3. Σε όσους χορηγείται η αναβολή του τελευταίου 
εδάφιου της προηγούμενης παραγράφου η αναβολή 
αυτή λήγει και γρηγορότερα κατά την 31 Δεκεμβρίου 
του έτους που έληξε νωρίτερα η θητεία τους ή απώ- 
λεσαν το αξίωμά τους. 

4. Όσοι εκλεγούν και τους χορηγηθεί η προβλεπόμε- 
νη αναβολή, οφείλουν να καταθέσουν βεβαίωση από 
την οποία να προκύπτει η χρονική διάρκεια ενάσκησης 
των καθηκόντων για τα οποία εκλέχθηκαν, μέχρι την 
ημερομηνία που υποχρεούνται να καταταγούν ως εκ 
της λήξης της αναβολής τους, όπως προσδιορίζεται 
παραπάνω και σύμφωνα με την παράγραφο 2 του άρ¬ 
θρου 28 του ν. 3421/2005. Εφόσον η παραπάνω βεβαίωση 


δεν υποβάλλεται μέσα στις προθεσμίες που ορίζονται, 
επιβάλλεται δίμηνη πρόσθετη στρατιωτική υποχρέωση 
και παράλληλα τα Στρατολογικά Γραφεία αναζητούν 
αυτεπάγγελτα από τις αρμόδιες Αρχές για τους προα- 
ναφερόμενους, να τους γνωσθεί εάν η θητεία τους δια¬ 
κόπηκε για οποιοδήποτε λόγο σε προγενέστερο χρόνο. 
Σε καταφατική περίπτωση καταχωρίζουν τη μεταβολή 
λήξης της αναβολής τους και εφόσον δεν επακολού¬ 
θησε κατάταξή τους ως εκ της λήξης της αναβολής, 
πλέον της επιβολής της παραπάνω δίμηνης πρόσθετης 
στρατιωτικής υποχρέωσης, εφαρμόζονται οι διατάξεις 
περί ανυποταξίας. 

5. Οι διατάξεις του άρθρου 28 του ν. 3421/2005 και του 
παρόντος άρθρου έχουν αναλογική εφαρμογή και για 
τους στρατευσίμους που καλούνται για κατάταξη και 
είναι εκλεγμένοι Βουλευτές, Ευρωβουλευτές, Νομάρχες, 
Δήμαρχοι ή Πρόεδροι Κοινοτήτων. 

Αρθρο 16 

Γ ενικές διατάξεις επί των ευεργετημάτων 

1. Γ ια τη χορήγηση των ευεργετημάτων σύμφωνα με 
τα άρθρα 7, 8,13,23 και 24 του ν. 3421/2005, για τα οποία 
απαιτείται η υποβολή πιστοποιητικού οικογενειακής 
κατάστασης της περιπτώσεως ιβ' της παραγράφου 8 
του ίδιου νόμου, η αναζήτησή του γίνεται αυτεπάγγελ¬ 
τα από τα Στρατολογικά Γραφεία, κατόπιν έγγραφης 
εξουσιοδότησης από τον ενδιαφερόμενο και σύμφωνα 
με τη διαδικασία που καθορίζεται από την εκάστοτε 
ισχύουσα νομοθεσία. Όταν η αυτεπάγγελτη αναζήτηση 
καθίσταται ιδιαίτερα δυσχερής λόγω πολυπλοκότητας 
της σύνθεσης της οικογενειακής μερίδας του ενδια¬ 
φερομένου (π.χ. πολλαπλοί γάμοι των γονέων κλπ) ή 
αδύνατη επειδή η έκδοση του πιστοποιητικού προϋπο¬ 
θέτει την προηγούμενη εκδήλωση νομικών πράξεων εκ 
μέρους του, καθώς και στις περιπτώσεις που επίκειται 
απόλυσή του, υποδεικνύεται στον ενδιαφερόμενο να 
απευθυνθεί ο ίδιος στις αρμόδιες αρχές για την έκδοση 
του σχετικού πιστοποιητικού και την αποστολή του στη 
συνέχεια στο αρμόδιο Στρατολογικό Γ ραφείο. 

2. Στις περιπτώσεις που σύμφωνα με τις διατάξεις της 
απόφασης αυτής απαιτείται υποβολή πιστοποιήσεων ή 
βεβαιώσεων από μη δημόσια εκπαιδευτικά ιδρύματα, 
σχολές ή λύκεια του εσωτερικού, αυτές πρέπει να είναι 
θεωρημένες ή επικυρωμένες από την αρμόδια κρατική 
αρχή. 

3. Επίσης στις περιπτώσεις που σύμφωνα με τις δι¬ 
ατάξεις της απόφασης αυτής απαιτείται υποβολή δι- 
καιολογητικών, που έχουν διατυπωθεί σε ξένη διεθνώς 
γνωστή γλώσσα, αυτά γίνονται δεκτά μόνο αν είναι 
επικυρωμένα για τη γνησιότητα τους και συνοδεύονται 
από επίσημη μετάφραση. Αντίγραφα των επικυρωμένων 
και μεταφρασμένων πρωτοτύπων εγγράφων, γίνονται 
δεκτά μόνο αν είναι επικυρωμένα ως ακριβή από το 
πρωτότυπο αντίγραφα. 

4. Αυτοί οι οποίοι καταθέτουν τα δικαιολογητικά για 
τη χορήγηση της αναβολής κατάταξης πριν την ημερο¬ 
μηνία που υποχρεούνται να καταταγούν και έχουν τις 
σχετικές προϋποθέσεις χορήγησης, οι οποίες πρέπει να 
συντρέχουν και κατά την ημερομηνία που υποχρεούνται 
να καταταγούν, θεωρείται ότι τις διατηρούν και κατά 
την ημερομηνία αυτή. 

5. Δεν απαιτείται η υποβολή βεβαιώσεων ή πιστοποιή¬ 
σεων στις περιπτώσεις που τα προς απόδειξη στοιχεία 

προκύπτουν από τα Στρατολογικά Μητρώα ή από το 
αρχείο των Στρατολογικών Γραφείων. Στις περιπτώ¬ 
σεις αυτές επί των σχετικών αλληλογραφιών γίνεται 
αναφορά στα στοιχεία που προκύπτουν από τα Στρα¬ 
τολογικά Μητρώα ή επισυνάπτονται αντίγραφα των 
βεβαιώσεων και πιστοποιήσεων όσων υπάρχουν στο 
αρχείο επί των οποίων αναγράφεται το αρχείο από το 
οποίο προέρχονται. 

6. Η αίτηση διακοπής αναβολής κατάταξης, που υπο¬ 
βάλλεται από όσους έκαναν χρήση της αναβολής κατά¬ 
ταξης, είναι δυνατό να ανακληθεί εντός μηνός από την 
ημερομηνία υποβολής της. Η ανάκληση είναι δυνατόν 
να γίνει και μεταγενέστερα και μέχρι 5 ημέρες πριν 
την προσδιοριζόμενη ημερομηνία για κατάταξη, εφόσον 
συντρέχουν σοβαροί λόγοι, ανεξάρτητοι από τη θέληση 
του αιτούντος και έλαβαν χώρα μεταγενέστερα από 
την κατάθεση της αίτησης διακοπής της αναβολής. Για 
την εκτίμηση των λόγων αυτών, υποβάλλονται αίτηση 
και σχετικά δικαιολογητικά στο αρμόδιο Στρατολογικό 
Γ ραφείο, το οποίο τα διαβιβάζει το ταχύτερο δυνατό 
στην αρμόδια Διοίκηση Στρατολογίας, η οποία αφού 
εκτιμήσει τους λόγους αυτούς αποφασίζει για το αν 
θα γίνει δεκτή η αίτηση ή όχι, το αργότερο μέχρι την 
προηγούμενη ημέρα που προσδιορίζεται η κατάταξη. 
Το δικαίωμα ανάκλησης διακοπής αναβολής ασκείται 
μία μόνο φορά. 

7. Τα Στρατολογικά Γραφεία αποστέλλουν στους 
στρατευσίμους που έτυχαν αναβολής κατάταξης για 
οποιοδήποτε λόγο έντυπο οδηγιών, με αναλυτικές χρή¬ 
σιμες πληροφορίες και οδηγίες για το σωστό τρόπο 
χρήσης της αναβολής τους. 

8. Η χορήγηση αναβολής κατάταξης είναι δυνατόν να 
ενεργείται αναδρομικά, εφόσον μέχρι τη λήξη ή διακοπή 
αυτής δημιουργούνται λόγοι που δικαιολογούν τη νόμι¬ 
μη παραμονή του ενδιαφερομένου έξω από τις τάξεις 
των Ενόπλων Δυνάμεων ή καθιστούν την κατάταξή του 
εμπρόθεσμη. 

9. Οι ανυπότακτοι στους οποίους χορηγούνται ευερ¬ 
γετήματα που προβλέπονται ρητά από τις διατάξεις 
του ν.3421/2005, μετά τη χορήγηση αυτών μεταπίπτουν 
στην κατηγορία των στρατευσίμων. 

Αρθρο 17 

Πρόσκληση στρατευσίμων για κατάταξη στις Ένοπλες 

Δυνάμεις 

1. Οι στρατεύσιμοι μετά την 1η Ιανουάριου του έτους 
που διανύουν το 19ο έτος της ηλικίας τους καλούνται 
για κατάταξη με την κλάση αρχικά. Οσοι μετά την αρ¬ 
χική πρόσκληση της κλάσης τους ανήκουν σε κατη¬ 
γορία που δικαιολογεί τη νόμιμη παραμονή τους έξω 
από τις τάξεις των Ενόπλων Δυνάμεων καλούνται να 
καταταγούν όταν δημιουργούνται λόγοι για κατάταξη. 
Ο αριθμός των Εκπαιδευτικών Σειρών Στρατευσίμων 
Οπλιτών (ΕΣΣΟ) με τις οποίες διενεργείται η κατάταξη 
κατ’ έτος καθορίζεται σε τέσσερις (4). 

2. Οι ανυπότακτοι καλούνται για κατάταξη με κάθε 
ΕΣΣΟ μετά την κήρυξή τους ως ανυπότακτοι. Κατά τη 
διάρκεια της ανυποταξίας τους, τους αποστέλλεται 
κατά περιοδικά χρονικά διαστήματα Σημείωμα Κατάτα¬ 
ξης ανυποτάκτου. Όταν οι ίδιοι ζητήσουν τη διακοπή της 
ανυποταξίας τους ή αυτή διακόπτεται για άλλο λόγο, 
προγραμματίζονται με την πρώτη υπόχρεη για κατάταξη 
ΕΣΣΟ και αν δεν καταταχθούν κηρύσσονται και πάλι 


ανυπότακτοι. Δεν επέρχεται διακοπή ανυποταξίας με 
απλή αποστολή αίτησης ή μέσω αντιπροσώπου χωρίς 
την ταυτοπρόσωπη παρουσία του ίδιου και τη σύνταξη 
σχετικού πρακτικού διακοπής ανυποταξίας. Μετά την 
κατάταξή τους τα Στρατολογικά Γραφεία γνωρίζουν 
στις οικείες δικαστικές και αστυνομικές αρχές τις με¬ 
ταβολές διακοπής ανυποταξίας και κατάταξης. 

3. Όσοι δεν είναι γραμμένοι στα Μητρώα Αρρένων 
(αδήλωτοι) και καλούνται για κατάταξη με την κλάση 
ή κατηγορία που δικαιολογεί την παραμονή τους έξω 
από τις τάξεις των Ενόπλων Δυνάμεων μετά την αρχική 
πρόσκληση της κλάσης τους, οφείλουν μέχρι την ημερο¬ 
μηνία που υποχρεούνται να καταταγούν, να υποβάλουν 
στο αρμόδιο Στρατολογικό Γ ραφείο, βεβαίωση της αρ¬ 
μόδιας υπηρεσίας της πρωτοβάθμιας ή δευτεροβάθμιας 
τοπικής αυτοδιοίκησης, από την οποία να προκύπτει 
ότι υπέβαλαν δικαιολογητικά για την εγγραφή τους 
σε Μητρώο Αρρένων. Στις περιπτώσεις αυτές αυτοί 
κατατάσσονται χωρίς συνέπειες με την πρώτη υπόχρεη 
προς κατάταξη ΕΣΣΟ, μετά την εγγραφή τους σε Μη¬ 
τρώα Αρρένων. Στη ρύθμιση αυτή δεν υπάγονται όσοι 
κηρύσσονται ανυπότακτοι. 

4. Οι Κλάδοι τηρούν και ενημερώνουν ονομαστική 
βάση δεδομένων με τους κατανεμηθέντες στον Κλάδο 
τους καθώς και με τους υπόχρεους για κατάταξη με 
κάθε ΕΣΣΟ. Η ένταξη ή η κατανομή των στρατευσίμων 
σε ΕΣΣΟ γίνεται με διαταγή της Διευθύνσεως Στρατο¬ 
λογικού του κάθε Κλάδου, ανάλογα με τις ημερομηνίες 
που δημιουργούνται οι λόγοι κατάταξης όσων βρίσκο¬ 
νται νόμιμα έξω από τις τάξεις των Ενόπλων Δυνάμεων, 
λαμβανομένων υπόψη των ειδικών περιπτώσεων που 
περιγράφονται στις διατάξεις του ν. 3421/2005 και της 
απόφασης αυτής. Στις ΕΣΣΟ εντάσσονται επίσης και 
οι στρατεύσιμοι κάθε κλάσης που καλούνται αρχικά, 
ανάλογα με τις ανάγκες των Κλάδων. 

5. Με ονομαστική διαταγή της Διευθύνσεως Στρατο¬ 
λογικού του κάθε Κλάδου είναι δυνατή η κατ’ εξαίρεση 
ένταξη στρατευσίμων στην προηγούμενη ΕΣΣΟ από αυ¬ 
τήν που υποχρεούνται για κατάταξη. Οι ενδιαφερόμενοι 
υποβάλλουν σχετικό αίτημα στο αρμόδιο Στρατολογικό 
Γ ραφείο το οποίο εντός πέντε (5) ημερών από την κατά¬ 
θεση διαβιβάζει όλη την αλληλογραφία απευθείας στη 
Διεύθυνση Στρατολογικού του οικείου Κλάδου για λήψη 
απόφασης ανάλογα με τις δυνατότητες στρατωνισμού 
που έχουν τα Κέντρα ή οι Μονάδες Κατάταξης. 

6. Με διαταγή τους οι Διευθύνσεις Στρατολογικού των 
Κλάδων καθορίζουν: 

α. Τις διαδικασίες δημιουργίας, τήρησης, διαχείρισης 
και ενημέρωσης της ονομαστικής βάσης δεδομένων 
που τηρούν με τους κατανεμηθέντες στον Κλάδο αρ¬ 
χικά καλούμενους και τους υπόχρεους για κατάταξη 
με κάθε ΕΣΣΟ. 

β. Τ ις ενέργειες των Στρατολογικών Γ ραφείων για 
όσους διακόπτουν τη νόμιμη παραμονή τους έξω από 
τιςΈνοπλές Δυνάμεις και για τους ανυπότακτους που 
προγραμματίζονται για κατάταξη. 

γ. Τις υποχρεώσεις των Διοικήσεων Στρατολογίας 
στην προαναφερόμενη διαδικασία, σύμφωνα και με τον 
εκάστοτε ισχύοντα Κανονισμό Εσωτερικής Λειτουργίας 
και Οργάνωσης Στρατολογικών Υπηρεσιών. 

δ. Τις υποχρεώσεις των Κέντρων και των Μονάδων 
Κατάταξης για την ομαλή και απρόσκοπτη διενέργεια 
της διαδικασίας κατάταξης των ΕΣΣΟ. 

ε. Οποιαδήποτε άλλη λεπτομέρεια κρίνουν απαραίτη¬ 
τη για τον ακριβή σχεδίασμά και υλοποίηση κατάταξης 
των ΕΣΣΟ. 

7. Τα Στρατολογικά Γραφεία τηρούν ονομαστικά στο 
σχετικό βιβλίο χωριστά για κάθε Κλάδο τους υπόχρε¬ 
ους για κατάταξη με την ΕΣΣΟ της οποίας επίκειται η 
κατάταξη. 

8. Μετά την έκδοση της απόφασης πρόσκλησης της 
κάθε ΕΣΣΟ οι Κλάδοι εκδίδουν με μηχανογραφικό τρόπο 
καταστάσεις με τα ληξιαρχικά και στρατολογικά στοι¬ 
χεία των υπόχρεων για κατάταξη, τις οποίες αποστέλ¬ 
λουν μαζί με μηχανογραφικά εκδοθέντα Σημειώματα 
Κατάταξης στα αρμόδια Στρατολογικά Γ ραφεία. 

9. Τα Στρατολογικά Γραφεία μετά από λεπτομερή 
έλεγχο των Σημειωμάτων Κατάταξης σ’ αντιπαραβολή 
με τις στρατολογικές μερίδες των καλουμένων, κατα¬ 
χωρίζουν στα βιβλία τους τις σχετικές μεταβολές και 
διαβιβάζουν έγκαιρα τα Σημειώματα Κατάταξης στα 
αρμόδια Τμήματα της Ελληνικής Αστυνομίας για την 
παραπέρα επίδοση αυτών στους καλούμενους. 

10. Με χειρογραφικό τρόπο εκδίδονται Σημειώματα 
Κατάταξης σε περιπτώσεις απώλειας ή καταστροφής 
των πρωτοτύπων καθώς και σε περιπτώσεις επείγουσας 
κατάταξης των καλουμένων. 

11. Τα Κέντρα ή οι Μονάδες Κατάταξης δεν κάνουν 
κανέναν δεκτό για κατάταξη, αν κατά την προσέλευσή 
του σ’ αυτές δεν αποδεικνύεται η υποχρέωσή του για 
κατάταξη και η ταυτότητά του από επίσημα στοιχεία. 
Για τους παρουσιαζόμενους χωρίς το Σημείωμα Κατά¬ 
ταξης τα Κέντρα ή οι Μονάδες Κατάταξης εξακριβώνουν 
τηλεφωνικά από τα αρμόδια Στρατολογικά Γ ραφεία αν 
αυτοί έχουν υποχρέωση να καταταγούν. Στην περίπτω¬ 
ση που δεν έχουν μαζί τους Δελτίο Αστυνομικής Ταυ¬ 
τότητας ή άλλο επίσημο στοιχείο που να αποδεικνύει 
την ταυτότητά του, η εξακρίβωση της μπορεί να γίνει 
και βάσει επισήμων στοιχείων τα οποία θα περιέλθουν 
στο Κέντρο ή στη Μονάδα Κατάταξης με τηλεομοιοτυ- 
πικό τρόπο, συνοδευόμενα από υπεύθυνη δήλωση του 
παρουσιαζόμενου περί της ορθότητας των στοιχείων 
του και της υποχρέωσής του να καταθέσει εντός πέντε 
ημερών επίσημα στοιχεία ταυτοπροσωπίας. 

12. Τα Κέντρα και οι Μονάδες κατάταξης ενεργούν 
σύμφωνα με τις διαταγές των Κλάδων και συντάσσουν 
καταστάσεις καταταγέντων και μη καταταγέντων τις 
οποίες διαβιβάζουν στα αρμόδια Στρατολογικά Γρα¬ 
φεία το συντομότερο δυνατό μετά την ολοκλήρωση 
της διαδικασίας κατάταξης. Τα Στρατολογικά Γραφεία 
για όσους έχουν καταταγεί, καταχωρίζουν τις σχετι¬ 
κές μεταβολές στο Στρατολογικό Μητρώο. Για όσους 
δεν έχουν καταταγεί, τους αναγράφουν στους πίνακες 
αναζητούμενων και ενεργούν την αναζήτησή τους. Όσοι 
δεν κατατάσσονται χωρίς νόμιμο λόγο κηρύσσονται 
ανυπότακτοι και εφαρμόζονται τα προβλεπόμενα. 

13. Οι παρουσιαζόμενοι στο Κέντρο ή στη Μονάδα 
Κατάταξης αργότερα από την καθοριζόμενη για την 
κατηγορία τους ημερομηνία και μέχρι την 24.00 ώρα 
της τελευταίας ημέρας κατάταξης της ΕΣΣΟ γίνονται 
δεκτοί για κατάταξη ως εκπρόθεσμοι, υπέχοντας μηνι¬ 
αία πρόσθετη στρατιωτική υποχρέωση. Στην περίπτωση 
αυτή τα Κέντρα ή οι Μονάδες Κατάταξης σημειώνουν 
με ευδιάκριτο τρόπο στις παρατηρήσεις των υποβαλ¬ 
λόμενων στα Στρατολογικά Γ ραφεία καταστάσεων κα¬ 
ταταγέντων την ένδειξη περί εκπρόθεσμης κατάταξης 


αυτών. Τα Στρατολογικά Γ ραφεία βάσει των καταστάσε¬ 
ων αυτών επιβάλλουν τη μηνιαία πρόσθετη στρατιωτική 
υποχρέωση, την καταχωρίζουν στην οικεία στρατολο¬ 
γική μερίδα και την κοινοποιούν στην αρμόδια Μονάδα 
που υπηρετεί ο οπλίτης για την ενημέρωση του ίδιου 
και των ατομικών του εγγράφων. 

14. Τα Κέντρα ή οι Μονάδες Κατάταξης γνωστοποιούν 
σ' αυτούς που κατατάσσονται και υπέχουν οποιαδήποτε 
πρόσθετη στρατιωτική υποχρέωση, την υποχρέωσή τους 
αυτή, συντάσσουν σχετικό αποδεικτικό κοινοποίησης το 
οποίο αφού υπογράφει από τους ίδιους επισυνάπτεται 
στα ατομικά τους έγγραφα. 

Άρθρο 18 

Υγειονομική εξέταση κι επανεξέταση οπλιτών 

1. Οι παρουσιαζόμενοι για κατάταξη στις Ένοπλες φέ¬ 
ρουν μαζί τους ακτινογραφία θώρακος που εφοδιάζονται 
δωρεάν με την επίδειξη του Σημειώματος Κατάταξης 
από τα κατά τόπους Δημόσια ή Νομαρχιακά Νοσοκο¬ 
μεία, ή Κέντρα Υγείας, ή Στρατιωτικά Νοσοκομεία σύμ¬ 
φωνα με την υπ’ αριθμ. Α3/Φ.15/5748/18.7.1991/απόφαση 
Υπουργείου Υγείας και Κοινωνικών Ασφαλίσεων (ΦΕΚ 
551, τ. Β'). Επίσης αναφέρουν στο Κέντρο ή τη Μονάδα 
Κατάταξης το ιατρικό ιστορικό τους, προσκομίζοντας 
ταυτόχρονα ιατρικές γνωματεύσεις για παθήσεις της 
υγείας τους που τυχόν έχουν ή τους είχαν απασχολήσει 
στο παρελθόν, προκειμένου να διευκολυνθεί το έργο 
των υγειονομικών συμβουλίων ή επιτροπών. 

2. Οι διευθύνσεις Υγειονομικού των Γ ενικών Επιτελείων 
των Κλάδων των Ενόπλων Δυνάμεων μεριμνούν όπως 
τα Στρατιωτικά Νοσοκομεία που βρίσκονται στην έδρα 
των Κέντρων ή Μονάδων Κατάταξης ή πλησίον αυτών 
και στα οποία παραπέμπονται οι οπλίτες, να λειτουρ¬ 
γούν όλες τις ημέρες της κατάταξης των στρατευσίμων 
(εργάσιμες ή αργίες) και για πέντε (5) ημέρες μετά την 
τελευταία ημέρα κατάταξης της ΕΣΣΟ, προκειμένου να 
επιτυγχάνεται η αυθημερόν, αν είναι δυνατόν, υγειονο¬ 
μική εξέταση των παραπεμπομένων σ’ αυτά. 

3. Οι οπλίτες που έχουν ενταχθεί σε κατηγορία σωμα¬ 
τικής ικανότητας πριν, κατά ή μετά την κατάταξή τους 
στιςΈνοπλες Δυνάμεις, είναι δυνατόν να επανακριθούν 
από την αρμόδια Υγειονομική Επιτροπή οποτεδήποτε 
πριν από την οριστική απόλυσή τους, κατόπιν παραπο¬ 
μπής σε αυτήν από τη Μονάδα στην οποία υπηρετούν. 
Τα θέματα που αφορούν τον τρόπο και τη διαδικασία 
παραπομπής για επανεξέταση της σωματικής ικανότη¬ 
τας των οπλιτών ρυθμίζονται από τα Γ ενικά Επιτελεία 
των Κλάδων των Ενόπλων Δυνάμεων. 

Άρθρο 19 

Ειδικά Στρατολογικά Συμβούλια (ΕΣΣ) 

1. Οι εργασίες του ΕΣΣ για κάθε μέρα λειτουργίας 
του, αρχίζουν και λήγουν σε ώρα καθοριζόμενη από τον 
Διοικητή του Κέντρου ή της Μονάδας Κατάταξης. Όσοι 
παρουσιάζονται για κατάταξη την καθορισθείσα ημερο¬ 
μηνία αλλά μετά την ώρα λήξης των εργασιών του ΕΣΣ 
και μέχρι την 24.00 ώρα, γίνονται δεκτοί για κατάταξη 
αλλά εξετάζονται την επόμενη ημέρα, θεωρούμενοι ως 
εμπρόθεσμα καταταγέντες. Το ίδιο ισχύει και για την 
τελευταία ημέρα κατάταξης της ΕΣΣΟ. 

2. Τα Κέντρα ή οι Μονάδες Κατάταξης αποστέλλουν 
τις αποφάσεις των ΕΣΣ μαζί με τις καταστάσεις κατα¬ 
ταγέντων στα αρμόδια Στρατολογικά Γραφεία. Αυτά 

αφού ελέγξουν την τυπική νομιμότητα των αποφάσε¬ 
ων, καταχωρίζουν τις σχετικές μεταβολές στις οικείες 
στρατολογικές μερίδες. 

3. Αν διαπιστωθεί ότι οι αποφάσεις των Ειδικών Στρα¬ 
τολογικών Συμβουλίων εκδόθηκαν παρά το νόμο, τα 
Στρατολογικά Γραφεία τις επιστρέφουν στα όργανα 
που τις εξέδωσαν για να τις ανακαλέσουν, σύμφωνα με 
όσα ισχύουν για την ανάκληση των διοικητικών πράξεων. 
Για τα άτομα στα οποία αφορούν οι αποφάσεις που 
ανακλήθηκαν, γίνονται αυτεπάγγελτα οι απαραίτητες 
ενέργειες τακτοποίησής τους. 

4. Τα Ειδικά Στρατολογικά Συμβούλια δεν έχουν την 
αρμοδιότητα να κρίνουν τους κατατασσόμενους ως 
ακατάλληλους για στράτευση (1/5). Όσους θεωρούν ότι 
έχουν βλάβη ή παθήσεις που δικαιολογούν την ένταξή 
τους στην παραπάνω κατηγορία σωματικής ικανότητας, 
παραπέμπουν στις αρμόδιες Υγειονομικές Επιτροπές. 

Αρθρο 20 

Υγειονομικές Επιτροπές των Ενόπλων Δυνάμεων 

1. Η παραπομπή των οπλιτών στις Υγειονομικές Επι¬ 
τροπές γίνεται με παραπεμπτικό έγγραφο της Μονάδας 
που υπηρετούν, σύμφωνα με τις διαταγές των Κλάδων 
που ισχύουν κάθε φορά. 

2. Οι Υγειονομικές Επιτροπές μετά τον έλεγχο της 
ταυτοπροσωπίας των παρουσιαζόμενων σ’ αυτές εκδί¬ 
δουν σχετικές γνωματεύσεις. Αντίγραφα των γνωματεύ¬ 
σεων αυτών αποστέλλονται στα αρμόδια Στρατολογικά 
Γ ραφεία και επιπλέον για τους υπηρετούντες στις Μο¬ 
νάδες που αυτοί υπηρετούν. 

3. Τα Στρατολογικά Γ ραφεία με την λήψη των γνω¬ 
ματεύσεων επισυνάπτουν σ’ αυτές τον επιστολικό φά¬ 
κελο στον οποίον περιέχονται. Αντιπαραβάλλουν τα 
στοιχεία που αναγράφονται στις γνωματεύσεις με τις 
στρατολογικές μερίδες και ελέγχουν επιπλέον για 
τους κριθέντες ακαταλλήλους για στράτευση (1/5) αν 
στη γνωμάτευση συμπεριλαμβάνεται η ένδειξη για την 
ύπαρξη πιθανότητας ή όχι βελτίωσης ή ίασης της πά¬ 
θησής τους. Σε περίπτωση που δεν συμπεριλαμβάνεται, 
η γνωμάτευση επιστρέφεται στην αρμόδια επιτροπή 
για συμπλήρωση. 

4. Τα Στρατολογικά Γραφεία καταχωρίζουν τις μετα¬ 
βολές παραπομπής στις Υγειονομικές Επιτροπές για 
τους μη υπηρετούντες και τις σχετικές γνωματεύσεις 
στα προβλεπόμενα βιβλία. Γ ια τους ακαταλλήλους για 
στράτευση (1/5) σημειώνουν επιπλέον στις παρατηρήσεις 
της εγγραφής τους στο Ευρετήριο Ευρισκομένων Εκτός 
Ενόπλων Δυνάμεων ένδειξη περί της πιθανότητας ή 
όχι βελτίωσης ή ίασης της πάθησής τους και την ημε¬ 
ρομηνία πιθανής ίασης, εφόσον υπάρχει. Οι Μονάδες 
καταχωρίζουν τις γνωματεύσεις στα ατομικά έγγραφα 
των κριθέντων οπλιτών, τις επισυνάπτουν σ’ αυτά και 
τις συναποστέλλουν με την απόλυση του οπλίτη μαζί τα 
υπόλοιπα προβλεπόμενα ατομικά έγγραφα στο αρμόδιο 
Στρατολογικό Γ ραφείο. 

5. Οι αλληλογραφίες παραπομπής προς τις Υγειονο¬ 
μικές Επιτροπές για τους μη υπηρετούντες, οι γνωμα¬ 
τεύσεις των Υγειονομικών Επιτροπών και η επιστροφή 
των δικαιολογητικών παραπομπής όσων δεν παρουσι¬ 
άζονται σ' αυτές, διακινούνται αποκλειστικά με υπηρε¬ 
σιακό τρόπο. 

6. Για την ανάκληση των γνωματεύσεων των Υγειονο¬ 
μικών Επιτροπών των Ενόπλων Δυνάμεων που εκδίδο- 


νται παρά το νόμο εφαρμόζονται αναλογικά οι διατά¬ 
ξεις της παραγράφου 3 του άρθρου 19 της παρούσας 
απόφασης. 

Αρθρο 21 

Επανεξέταση σωματικής ικανότητας στρατευσίμων, 
εφέδρων και εκούσια επανεξέταση ακαταλλήλων 
για στράτευση (1/5) 

1. Ως εκούσια επανεξέταση, κατά τις διατάξεις των 
άρθρων 35 και 36 του ν.3421/2005 νοείται η επανεξέτα¬ 
ση της σωματικής ικανότητας των στρατευσίμων και 
εφέδρων που γίνεται ύστερα από αίτησή τους. 

2. Για τους ακαταλλήλους για στράτευση (1/5) που 
παραπέμπονται αυτεπάγγελτα, έχουν εφαρμογή οι δι¬ 
ατάξεις της παραγράφου 3 του άρθρου 13 του ν.3421/ 
2005. 

Αρθρο 22 

Αδυναμία μετακίνησης για κατάταξη στρατευσίμων, 
εφέδρων και ανυποτάκτων για λόγους υγείας 

1. Τα Στρατολογικά Γ ραφεία όταν κατατίθενται ή πε¬ 
ριέρχονται γνωματεύσεις των Επιτροπών η Συμβουλίων 
που προβλέπονται από το άρθρο 37 του ν. 3421/2005, 
ελέγχουν την αρμοδιότητα της Επιτροπής ή του Συμ¬ 
βουλίου που τις εξέδωσε, την εγκυρότητα των γνωμα¬ 
τεύσεων σχετικά με τη σύνθεση της Επιτροπής ή του 
Συμβουλίου, την υπογραφή από όλα τα μέλη, το πρω¬ 
τότυπο αυτών και ότι δεν υπάρχουν αποξέσεις, αποσβέ¬ 
σεις ή διορθώσεις που δημιουργούν υπόνοιες αλλοίωσης 
του κειμένου. Στις περιπτώσεις που δεν πληρούνται τα 
παραπάνω ή δημιουργείται οποιαδήποτε αμφιβολία, να 
απευθύνονται άμεσα με οποιοδήποτε πρόσφορο τρόπο 
προς τις Επιτροπές ή τα Συμβούλια που εξέδωσαν τις 
γνωματεύσεις για τις κατάλληλες διευκρινίσεις. 

2. Οι ανυπότακτοι προκειμένου να υπαχθούν στις δι¬ 
ατάξεις του άρθρου 37 του ν. 3421/2005, πρέπει πρώτα 
να έχουν διακόψει την ανυποταξία τους και να έχουν 
λάβει σχετικό Σημείωμα Κατάταξης. 

3. Οσοι καλούνται για κατάταξη και μετατοπίζεται η 
ημερομηνία κατάταξης τους, καλούνται από τα Γενι¬ 
κά Επιτελεία να καταταγούν σε προθεσμία δέκα (10) 
ημερών από τη λήξη της μετατόπισής τους. Οι ανα- 
φερόμενοι στην παρ. 7β'του άρθρου 37 του ν. 3421/ 
2005 παραπέμπονται να παρουσιαστούν στην αρμόδια 
Επιτροπή Απαλλαγών μέσα σ' ένα μήνα. Εφόσον δεν 
παρουσιαστούν, οι Επιτροπές Απαλλαγών επιστέφουν 
τα δικαιολογητικά τους και τα Στρατολογικά Γ ραφεία 
κηρύσσουν αυτούς ανυπότακτους. 

4. Σε περίπτωση διαδοχικών μετατοπίσεων της ημε¬ 
ρομηνίας κατάταξης, ο συνολικός χρόνος μετατόπι¬ 
σης δεν μπορεί να υπερβεί τους τέσσερις μήνες από 
την ημερομηνία που υποχρεούνται να καταταγούν την 
πρώτη φορά. Εφόσον η συνολική διάρκεια μετατόπισης 
υπερβαίνει τους τέσσερις μήνες, οι καλούμενοι παραπέ- 
μπονται στην αρμόδια Υγειονομική Επιτροπή για κρίση 
της σωματικής τους ικανότητας. 

Άρθρο 23 

Κατάταξη προτάκτων στις Ένοπλες Δυνάμεις 

1. Επιτρέπεται η κατάταξη προτάκτων οπλιτών στις 
Ένοπλες Δυνάμεις όπως παρακάτω: 

α. Στο Στρατό Ξηράς: 

(1) Πριν από την κατανομή των στρατευσίμων στους 

Κλάδους των Ενόπλων Δυνάμεων: Όλων όσων επιθυ¬ 
μούν. 

(2) Μετά την κατανομή: Μόνο των κατανεμηθέντων 
στο Στρατό Ξηρός ή των μεταφερθέντων σ’ αυτόν από 
άλλο Κλάδο. 

β. Στο Πολεμικό Ναυτικό και στην Πολεμική Αεροπορία: 
Μόνο των κατανεμηθένων στο Πολεμικό Ναυτικό και την 
Πολεμική Αεροπορία αντίστοιχα ή των μεταφερθέντων 
στους Κλάδους αυτούς από άλλο Κλάδο. 

2. Για την κατάταξή τους ως πρότακτοι οπλίτες οι εν¬ 
διαφερόμενοι υποβάλλουν σχετική αίτηση στο αρμόδιο 
Στρατολογικό Γ ραφείο, καθώς και φωτοαντίγραφο της 
αστυνομικής τους ταυτότητας ή άλλο επίσημο έγγραφο 
στοιχείο που να αποδεικνύει την ακριβή ημερομηνία 
γέννησής τους, εφόσον αυτή δεν προκύπτει από τη 
στρατολογική τους μερίδα. Τα δικαιολογητικά αυτά 
υποβάλλονται: 

α. Από τους επιθυμούντες την κατάταξή τους στο 
Στρατό Ξηρός μετά την ενηλικίωσή τους. 

β. Από τους επιθυμούντες την κατάταξή τους στο 
Πολεμικό Ναυτικό ή στην Πολεμική Αεροπορία μετά 
την ενηλικίωση και την κατανομή ή τη μεταφορά τους 
στον Κλάδο αυτό από άλλο Κλάδο των Ενόπλων Δυ¬ 
νάμεων. 

3. Όσοι καταθέτουν δικαιολογητικά για την κατάταξή 
τους ως πρότακτοι οπλίτες μπορούν να τα ανακαλούν 
οποτεδήποτε ή να μην κατατάσσονται στις Ένοπλες 
Δυνάμεις χωρίς να υπέχουν συνέπειες. 

4. Η πρόσκληση για κατάταξη των προτάκτων οπλιτών 
γίνεται με την απόφαση πρόσκλησης των στρατευσίμων 
της παραγράφου 1 του άρθρου 31 του ν. 3421/2005, και 
ανάλογα με τις εκάστοτε ανάγκες των Κλάδων. Η πρό¬ 
σκληση για κατάταξη μπορεί να είναι περιορισμένου ή 
απεριόριστου αριθμού. 

5. Όσοι υποβάλλουν δικαιολογητικά για την κατάταξή 
τους ως πρότακτοι οπλίτες καλούνται να καταταγούν 
με την πρώτη υπόχρεη για κατάταξη ΕΣΣΟ μετά παρέ¬ 
λευση μηνάς από την ημερομηνία κατάθεσης της σχετι¬ 
κής αίτησης. Σε περίπτωση περιορισμένης πρόσκλησης 
προτάκτων και εφόσον ο αριθμός των επιθυμούντων την 
κατάταξη τους υπερβαίνει τον αναγκαιούντα αριθμό που 
καλείται για κατάταξη, προτιμώνται κατά σειρά οι έχο- 
ντες μεγαλύτερη ηλικία. Εφόσον πριν από την κατάταξή 
τους εκδοθεί απόφαση πρόσκλησης της κλάσης τους, η 
πρόσκλησή τους ως προτάκτων οπλιτών δεν ισχύει. 

6. Εφόσον κατά την ημέρα κατάταξης των προτάκτων 
οπλιτών διαπιστώνεται ότι αυτοί έχουν βλάβη ή πάθηση 
για την οποία προβλέπεται χορήγηση αναβολής υγείας, 
δεν εκδίδονται αποφάσεις από τα Ειδικά Στρατολο¬ 
γικά Συμβούλια ούτε γνωματεύσεις από τις Υγειονο¬ 
μικές Επιτροπές και δεν τους χορηγείται προσωρινό 
απολυτήριο, αλλά μόνο κατάσταση επιβίβασης για την 
επιστροφή στον τόπο διαμονής τους. Αν η κρίση σω¬ 
ματικής ικανότητας γίνεται μετά την ημέρα κατάταξής 
τους, ακολουθείται η προβλεπόμενη για τους οπλίτες 
διαδικασία. 

7. Οι πρότακτοι οπλίτες που απολύονται προσωρινά 
με αναβολή κατάταξης λόγω υγείας υποχρεούνται να 
επανακατατάσσονται μετά τη λήξη της αναβολής τους 
εφόσον στο μεταξύ έχουν κληθεί για κατάταξη οι στρα¬ 
τεύσιμοι της κλάσης τους, διαφορετικά, μόνο εφόσον 
το ζητήσουν οι ίδιοι με τη διαδικασία της παραγράφου 
2 του παρόντος άρθρου. 


8. Για την κατανομή των προτάκτων οπλιτών σε όπλα 
και σώματα, υπηρεσίες και ειδικότητες, εφαρμόζονται 
ανάλογα όσα ισχύουν για τους στρατευσίμους και τους 
οπλίτες. 

9. Με την επιφύλαξη των καθοριζομένων στις παρα¬ 
γράφους 6 και 7 του άρθρου αυτού, για τις υποχρεώσεις 
των προτάκτων οπλιτών και την απόλυσή τους από 
τις τάξεις των Ενόπλων Δυνάμεων, εφαρμόζονται οι 
διατάξεις που ισχύουν για τους οπλίτες. 

Άρθρο 24 

Εκπλήρωση των στρατιωτικών υποχρεώσεων 

1. Οι στρατεύσιμοι που είναι Μόνιμοι Κάτοικοι Εξωτε¬ 
ρικού μπορούν να εκπληρώσουν τη στρατεύσιμη στρατι¬ 
ωτική υποχρέωση που υπέχουν τμηματικά τουλάχιστον 
κατά δίμηνο. 

2. Η υπαγωγή των ενδιαφερομένων στις διατάξεις 
για την τμηματική εκπλήρωση γίνεται από τα αρμόδια 
Στρατολογικά Γραφεία, στα οποία αυτοί υποχρεούνται 
να υποβάλουν με αίτησή τους πιστοποιητικό μονίμου 
κατοίκου εξωτερικού από την αρμόδια ελληνική προξενι¬ 
κή αρχή, που προβλέπεται από τις ισχύουσες διατάξεις 
και αποδεικνύει ότι έχουν και διατηρούν την ιδιότητα 
του Μονίμου Κατοίκου Εξωτερικού καθώς και Δελτίο 
Απογραφής (ΔΑ). Στη σχετική αίτηση δηλώνουν την 
επιθυμία τους για τμηματική εκπλήρωση και την διάρ¬ 
κεια της στρατεύσιμης στρατιωτικής υποχρέωσης που 
επιθυμούν να εκπληρώσουν. Το τμήμα της στρατιωτικής 
υποχρέωσης που ζητούν να εκπληρώσουν τμηματικά 
μπορεί να είναι τόσο, ώστε το υπόλοιπο που απομένει 
για την πλήρη εκπλήρωση να μην είναι μικρότερο του 
διμήνου. Με την ίδια αίτηση ζητούν και την υπαγωγή 
τους στις διατάξεις της μειωμένης στρατεύσιμης στρα¬ 
τιωτικής υποχρέωσης ως Μόνιμοι Κάτοικοι Εξωτερικού. 
Τα Στρατολογικά Γ ραφεία στα οποία υποβάλλονται τα 
προαναφερόμενα δικαιολογητικά είναι αρμόδια για την 
αποδοχή ή απόρριψη των σχετικών αιτημάτων. Αυτά 
προγραμματίζουν τους ενδιαφερομένους που εκπληρώ¬ 
νουν τμηματική θητεία για πρώτη φορά με την πρώτη 
υπόχρεη για κατάταξη ΕΣΣΟ, μετά δεκαπέντε (15) ημέ¬ 
ρες από την κατάθεση της σχετική αίτησης. 

3. Τα δικαιολογητικά κατατίθενται από τους ενδια¬ 
φερομένους ή τους νόμιμους εκπροσώπους τους στα 
Στρατολογικά Γ ραφεία οποτεδήποτε μετά την πρόσκλη¬ 
ση της κλάσης τους και τουλάχιστον δεκαπέντε (15) 
ημέρες πριν από την πρώτη ημέρα κατάταξης της ΕΣΣΟ 
με την οποία επιθυμούν να καταταγούν. Εφόσον οι εν¬ 
διαφερόμενοι καλούνται αρχικά για κατάταξη, υποβάλ¬ 
λουν τα δικαιολογητικά τους μέχρι την ημερομηνία που 
υποχρεούνται να καταταγούν αρχικά. Τα Στρατολογικά 
Γ ραφεία ενημερώνουν άμεσα την Διεύθυνση Στρατολο¬ 
γικού του Γενικού Επιτελείου του Κλάδου όπου έχουν 
κατανεμηθεί οι ενδιαφερόμενοι για τον καθορισμό της 
Μονάδας Κατάταξής τους. Μετά τον καθορισμό της 
Μονάδας Κατάταξης τα Στρατολογικά Γραφεία γνω¬ 
ρίζουν σ’ αυτήν με έγγραφο τις μεταβολές σχετικά 
με τον χρόνο που αυτοί επιθυμούν να εκπληρώσουν, 
εφοδιάζουν αυτούς με Σημείωμα Κατάταξης, στο οποίο 
αναγράφεται ο χρόνος που επιθυμούν να εκπληρώσουν, 
η ημερομηνία και η Μονάδα που οφείλουν να κατατα- 
γούν και σημειώνουν σχετική ένδειξη στη στρατολογι¬ 
κή τους μερίδα. Τα Στρατολογικά Γραφεία τηρούν τις 
σχετικές αλληλογραφίες υπόψη και μετά την κατάταξη 

των παραπάνω καταχωρίζουν τις σχετικές μεταβολές 
επιθυμίας εκπλήρωσης τμηματικής θητείας, κατάταξης 
και μεταφοράς στους υπόχρεους μειωμένης στρατεύσι¬ 
μης στρατιωτικής υποχρέωσης στη στρατολογική τους 
μερίδα, και τους διαγράφουν από τα Ευρετήρια των 
Ευρισκομένων Εκτός Ενόπλων Δυνάμεων. 

4. Αυτοί που εκπληρώνουν τμηματική στρατεύσιμη 
στρατιωτική υποχρέωση μπορούν με υπεύθυνη δήλωσή 
τους, η οποία κατατίθεται στη Μονάδα τους πριν την 
ολοκλήρωση του χρόνου της υποχρέωσης που ανέλα- 
βαν να εκπληρώσουν, να ζητήσουν τη συνέχιση εκπλή¬ 
ρωσης είτε ολόκληρης της στρατεύσιμης στρατιωτι¬ 
κής υποχρέωσης που υπέχουν είτε κι άλλου τμήματος 
αυτής, υπό την προϋπόθεση ότι, το υπόλοιπο που θα 
απομένει για την πλήρη εκπλήρωσή της, δεν θα είναι 
μικρότερο των δύο (2) μηνών. Η Μονάδα καταχωρίζει 
σχετική μεταβολή στα ατομικά τους έγγραφα, θέτει σ’ 
αυτά την υπεύθυνη δήλωση και αποστέλλει αντίγραφό 
της στο αρμόδιο Στρατολογικό Γραφείο προκειμένου 
αυτό να ενημερώσει την στρατολογική μερίδα των εν¬ 
διαφερομένων. Η δήλωση αυτή δεν ανακαλείται. 

5. Οι Μονάδες των Ενόπλων Δυνάμεων απολύουν 
προσωρινά σύμφωνα με την προβλεπόμενη διαδικα¬ 
σία, τους οπλίτες της παραπάνω κατηγορίας μετά την 
εκπλήρωση απ’ αυτούς του χρόνου που έχουν δηλώσει 
ότι επιθυμούν να εκπληρώσουν, ανεξάρτητα αν υπέχουν 
επιπλέον χρόνο που δεν λογίζεται ως χρόνος πραγματι¬ 
κής στρατιωτικής υπηρεσίας. Ο χρόνος αυτός καθώς και 
οι τυχόν πρόσθετες στρατιωτικές υποχρεώσεις που δεν 
έχουν εξαγορασθεί λαμβάνονται υπόψη κατά την εκπλή¬ 
ρωση του τελευταίου τμήματος της υποχρέωσής τους. 
Η αναβολή που είχαν ως Μόνιμοι Κάτοικοι Εξωτερικού 
πριν την κατάταξή τους αναβιώνει. Αν δεν τους είχε 
χορηγηθεί η προβλεπόμενη αναβολή Μονίμου Κατοίκου 
Εξωτερικού, τους χορηγείται αυτεπάγγελτα με βάση 
τα δικαιολογητικά που κατέθεσαν για την τμηματική 
εκπλήρωση των στρατιωτικών τους υποχρεώσεων. Τα 
Στρατολογικά Γ ραφεία επανεγγράφουν ή εγγράφουν 
αυτούς στα Ευρετήρια Ευρισκομένων εκτός Ενόπλων 
Δυνάμεων. 

6. Όσοι εκπληρώνουν τμηματική θητεία ως Μόνιμοι 
Κάτοικοι Εξωτερικού και ζητούν να επανακαταγούν για 
εκπλήρωση του υπολοίπου ή μέρους των υποχρεώσεων 
καταθέτουν αίτηση με πιστοποιητικό Μονίμου Κατοίκου 
Εξωτερικού από το οποίο να προκύπτει ότι εξακολου¬ 
θούν να διατηρούν την ιδιότητα του Μονίμου Κατοίκου 
Εξωτερικού. Στην αίτηση δηλώνουν το τμήμα της υπο¬ 
χρέωσης που επιθυμούν να εκπληρώσουν και την ημε¬ 
ρομηνία που επιθυμούν να καταταγούν. Η ημερομηνία 
αυτή πρέπει να προσδιορίζεται μετά την παρέλευση 
δεκαπέντε (15) ημερών από την κατάθεση της αίτησής 
τους και μέχρι τριάντα (30) ημέρες. Τα Στρατολογικά 
Γ ραφεία σε συνεργασία με τα Γ ενικά Επιτελεία χορη¬ 
γούν Σημείωμα Κατάταξης όπου αναγράφεται η Μονάδα 
κατάταξης, η ημερομηνία κατάταξης και το χρονικό 
διάστημα που επιθυμούν να εκπληρώσουν, στέλνουν 
τα ατομικά έγγραφα στη Μονάδα και της γνωρίζουν με 
έγγραφο την ημερομηνία κατάταξης και την υποχρέωση 
που έχουν αναλάβει. 

7. Τα Στρατολογικά Γ ραφεία όταν διαπιστώνουν απώ¬ 
λεια της ιδιότητας του Μονίμου Κατοίκου Εξωτερικού 
αυτών που εκπληρώνουν τμηματικά τις στρατιωτικές 
τους υποχρεώσεις, εφαρμόζουν τα προβλεπόμενα και 


ενεργούν για την κατάταξή τους για την εκπλήρωση 
όλων των υπολοίπων στρατιωτικών υποχρεώσεων που 
υπέχουν, χωρίς αυτοί να έχουν το δικαίωμα εκπλήρω¬ 
σης παραπέρα των υποχρεώσεών τους τμηματικά, και 
χωρίς να ανακαλείται η μεταφορά τους στους υπόχρε¬ 
ους μειωμένης στρατιωτικής υποχρέωσης στην οποία 
έχουν μεταφερθεί. Το ίδιο εφαρμόζεται και για όσους 
διακόπτουν την αναβολή τους και έχουν στο παρελθόν 
εκπληρώσει μέρος της θητείας τους τμηματικά. 

8. Οι Μόνιμοι Κάτοικοι Εξωτερικού που αναλαμβάνουν 
να εκπληρώσουν τις στρατιωτικές τους υποχρεώσεις 
τμηματικά, κατά το τελευταίο τμήμα εκπληρώνουν 
τον χρόνο που δεν λογίζεται ως χρόνος πραγματικής 
στρατιωτικής υπηρεσίας και υπηρετούν ή εξαγοράζουν 
τυχόν πρόσθετες στρατιωτικές υποχρεώσεις. Μετά την 
εκπλήρωση όλων των υποχρεώσεών και την εκπλήρω¬ 
ση του χρόνου πραγματικής στρατιωτική υποχρέωσης 
που προβλέπεται για την κατηγορία τους, απολύονται 
οριστικά από τις Μονάδες που υπηρετούν. 

9. Η αίτηση υπαγωγής στις διατάξεις της παραγράφου 
3 του άρθρου 40 του ν. 3421/2005 μπορεί ν’ ανακαλείται 
ρητά ή σιωπηρά από τους ενδιαφερομένους κι αυτοί 
επανέρχονται στην κατάσταση που βρίσκονταν πριν την 
υποβολή της αίτησης χωρίς άλλη διαδικασία και χωρίς 
να υπέχουν συνέπειες. 

10. Τα Γενικά Επιτελεία των Κλάδων καθορίζουν τις 
διαδικασίες πρόσκλησης για κατάταξη και επανακατά- 
ταξη όσων υπάγονται στις διατάξεις του άρθρου αυτού 
και ρυθμίζουν τις σχετικές λεπτομέρειες. 

Αρθρο 25 

Προσωρινή απόλυση από τις Ένοπλες Δυνάμεις 

1. Όσοι υπηρετούν στις Ένοπλες Δυνάμεις για εκπλή¬ 
ρωση στρατεύσιμης ή εφεδρικής στρατιωτικής υποχρέ¬ 
ωσης, χωρίς να την έχουν εκπληρώσει πλήρως, στις 
περιπτώσεις που προβλέπεται από το νόμο, απολύονται 
προσωρινά από τις Ένοπλες Δυνάμεις. 

2. Οι Μονάδες κατά την προσωρινή απόλυση εκδίδουν 
προσωρινό απολυτήριο με το οποίο εφοδιάζουν τους 
απολυόμενους, στο οποίο ως αιτιολογία απόλυσης ανα¬ 
γράφονται η διάταξη του νόμου στην οποία υπάγονται 
χωρίς το λεκτικό των γνωματεύσεων που περιέχουν 
ευαίσθητα προσωπικά δεδομένα, καθώς και τα στοι¬ 
χεία των γνωματεύσεων των Επιτροπών Απαλλαγών. 
Ενημερώνουν τα προβλεπόμενα βιβλία της Μονάδας 
τους και στέλνουν τις σχετικές μεταβολές στις αρμό¬ 
διες υπηρεσίες, σύμφωνα με τις διαταγές των Κλάδων 
τους. Επιπλέον, ενημερώνουν τα ατομικά έγγραφα των 
απολυομένων με τις προβλεπόμενες μεταβολές που 
δικαιολογούν την προσωρινή τους απόλυση και τη με¬ 
ταβολή της διαγραφής από την Μονάδα. Σε περίπτωση 
που η προσωρινή απόλυση γίνεται από τα Κέντρα ή τις 
Μονάδες Κατάταξης, αυτές καταχωρίζουν στα ατομι¬ 
κά έγγραφα των απολυομένων αν ολοκλήρωσαν ή όχι 
την βασική εκπαίδευση ή αν για οποιοδήποτε λόγο δεν 
παρακολούθησαν αυτήν. Στέλνουν την επόμενη της προ¬ 
σωρινής απόλυσης τα ενημερωμένα ατομικά έγγραφα 
στο αρμόδιο Στρατολογικό Γ ραφείο για τις δικές τους 
ενέργειες. 

3. Οι οπλίτες οι οποίοι νοσηλεύονται σε Στρατιωτικό 
Νοσοκομείο κατά την ημερομηνία δημιουργίας των λό¬ 
γων προσωρινής απόλυσης και των οποίων η Μονάδα 
εδρεύει στην ίδια πόλη, απολύονται προσωρινά από τις 

Μονάδες τους μετά την ολοκλήρωση της νοσηλείας 
τους, εκτός αν αυτή οφείλεται σε ψυχικά νοσήματα 
οπότε απολύονται από τα στρατιωτικά νοσοκομεία στα 
οποία νοσηλεύονται. 

4. Όσοι έχουν λόγους να απολυθούν προσωρινά και 
υπηρετούν σε Μονάδες ή υπηρεσίες του εξωτερικού, 
απολύονται εντός τριών (3) ημερών από τον επαναπα¬ 
τρισμό τους. 

5. Τα Στρατολογικά Γραφεία με την παραλαβή των 
ατομικών εγγράφων των προσωρινά απολυόμενων, 
ελέγχουν την ορθότητα της απόλυσης, αναμένουν ή 
αναζητούν τυχόν δικαιολογητικά που ελλείπουν και 
δικαιολογούν την προσωρινή απόλυση, όπως γνωμα¬ 
τεύσεις Επιτροπών Απαλλαγών κλπ., καταχωρίζουν 
σχετικές μεταβολές στις στρατολογικές μερίδες και 
εγγράφουν αυτούς στο Ευρετήριο Ευρισκομένων Εκτός 
Ενόπλων Δυνάμεων για παρακολούθηση. 

6. Τα Στρατολογικά Γραφεία ενεργούν για την κα¬ 
τάταξη όσων απολύθηκαν προσωρινά, μετά τη λήξη 
της χρονικής διάρκειας της αναβολής βάσει της οποίας 
τους χορηγήθηκε προσωρινό απολυτήριο, σύμφωνα με 
τον προγραμματισμό και τις διαταγές των Κλάδων των 
Ενόπλων Δυνάμεων. 

7. Όσοι έχουν τύχει αναβολής για λόγους υγείας, κα¬ 
λούνται από τους Κλάδους να καταταγούν, όταν λήξει 
η αναβολή τους και δημιουργείται η υποχρέωση για 
κατάταξη μέχρι και την τελευταία ημέρα του μήνα που 
προηγείται της κατάταξης της κάθε Εκπαιδευτικής Σει¬ 
ράς Στρατευσίμων Οπλιτών (ΕΣΣΟ). 

8. Οι στρατεύσιμοι που απολύονται προσωρινά δη¬ 
λώνουν κατά την απόλυσή τους την πλήρη διεύθυνση 
διαμονής τους, προκειμένου να είναι εύκολη η ανεύρεσή 
τους κατά τη διαδικασία επανακατάταξής τους. Εφόσον 
αλλάξουν διεύθυνση διαμονής, οφείλουν αμέσως να ενη¬ 
μερώσουν το αρμόδιο Στρατολογικό Γραφείο. 

9. Όσοι υπηρετούν και έτυχαν αναβολής κατάταξης 
για λόγους υγείας, σύμφωνα με τις διατάξεις του άρ¬ 
θρου 14 του ν. 3421/2005 ή κρίθηκαν ακατάλληλοι για 
στράτευση 1/5, απολύονται προσωρινά από τη Μονάδα 
στην οποία υπηρετούν και τους χορηγείται το προβλε- 
πόμενο προσωρινό απολυτήριο στο οποίο ως αιτιολο¬ 
γία απόλυσης αναγράφονται η διάταξη του νόμου στην 
οποία υπάγονται χωρίς το λεκτικό των γνωματεύσεων 
που περιέχουν ευαίσθητα προσωπικά δεδομένα, κα¬ 
θώς και τα στοιχεία των γνωματεύσεων των Επιτροπών 
Απαλλαγών. 

10. Επίσης, αυτοί που κατά το διάστημα που υπηρε¬ 
τούν στις Ένοπλες Δυνάμεις διαγράφονται απ’ τα Στρα¬ 
τολογικά Μητρώα ως μη έχοντες την Ελληνική Ιθαγένεια 
(αλλοδαποί), εφοδιάζονται με προσωρινό απολυτήριο, 
κατόπιν παραγγελίας του αρμοδίου Στρατολογικού 
Γ ραφείου και δεν εγγράφονται στην εφεδρεία, άσχετα 
με το χρόνο υπηρεσίας που διήνυσαν στις τάξεις των 
Ενόπλων Δυνάμεων. 

11. Όσοι κατατάσσονται και απολύονται την ίδια ημέ¬ 
ρα λογίζονται ότι δεν έχουν καθόλου προϋπηρεσία. 
Για τον υπολογισμό της προϋπηρεσίας δεν αφαιρείται 
ο χρόνος που δεν λογίζεται ως χρόνος πραγματικής 
στρατιωτικής υπηρεσίας. Αυτός υπολογίζεται κατά την 
οριστική απόλυση για τον προσδιορισμό της ημερομη¬ 
νίας απόλυσης. 


Άρθρο 26 

Προσωρινή απόλυση από τις Ένοπλες Δυνάμεις 
και επανακατάταξη σ’ αυτές υποψηφίων Βουλευτών, 
Ευρωβουλευτών, Νομαρχών, Δημάρχων 
ή Προέδρων Κοινοτήτων 

1. Όσοι υπηρετούν στις Ένοπλες Δυνάμεις και κατα¬ 
θέτουν ή αποδέχονται υποψηφιότητα για την εκλογή 
τους ως Βουλευτές, Ευρωβουλευτές, Νομάρχες, Δήμαρ¬ 
χοι ή Πρόεδροι Κοινοτήτων προκειμένου να απολυθούν 
προσωρινά από τιςΈνοπλες Δυνάμεις καταθέτουν στο 
Στρατολογικό Γ ραφείο που τους παρακολουθεί τα προ- 
βλεπόμενα από την παράγραφο 4 του άρθρου 28 του ν. 
3421/2005 δικαιολογητικά και από τα οποία προκύπτουν 
η ημερομηνία κατάθεσης αίτησης υποψηφιότητας, η 
ημερομηνία ανακήρυξής υποψηφίων, η ημερομηνία δι¬ 
ενέργειας εκλογών και ανακήρυξης των εκλεγόμενων 
υποψηφίων καθώς και η διάρκεια της θητείας του αξι¬ 
ώματος που επιδιώκουν. 

2. Με την κατάθεση των δικαιολογητικών από τους 
ενδιαφερομένους, το αρμόδιο Στρατολογικό Γ ραφείο 
καταχωρίζει στη στρατολογική τους μερίδα τη μετα¬ 
βολή περί της κατάθεσης ή αποδοχής της σχετικής 
υποψηφιότητας, η οποία αποτελεί τη νομιμοποιητική 
βάση της προσωρινής απόλυσης που θα ακολουθήσει. 
Κατόπιν αποστέλλει έγγραφο στη Μονάδα που αυτός 
υπηρετεί, καταρχάς τηλεομοιοτυπικά και στη συνέχεια 
ταχυδρομικά, με το οποίο της γνωστοποιεί τη σχετική 
μεταβολή και παραγγέλλει την προσωρινή απόλυσή του 
την επόμενη της ημερομηνίας κατάθεσης της υποψη¬ 
φιότητας. Εφόσον έχει παρέλθει η ημερομηνία αυτή, η 
Μονάδα τον απολύει άμεσα με τη λήψη του προαναφερ- 
θέντος εγγράφου του Στρατολογικού Γ ραφείου. 

3. Το Στρατολογικό Γ ραφείο μετά την περιέλευση σ’ 
αυτό των ατομικών εγγράφων των απολυθέντων, αφού 
καταχωρίσει την μεταβολή προσωρινής απόλυσης, χο¬ 
ρηγεί αναβολή σ' αυτούς που είναι δικαιούχοι του σχετι¬ 
κού ευεργετήματος ενεργώντας σύμφωνα με τα εδάφια 
β' και επόμενα της παραγράφου 2 του άρθρου 15 της 
παρούσας απόφασης. Οι διατάξεις της παραγράφου 3 
και 4 του ίδιου άρθρου έχουν επίσης εφαρμογή. 

Αρθρο 27 

Προσωρινή απόλυση από τιςΈνοπλες Δυνάμεις και 
επανακατάταξη σ' αυτές των οπλιτών, των εφέδρων 
οπλιτών και των δοκίμων ή εφέδρων ή επίκουρων 
αξιωματικών που απολύονται υπό όρο από 
σωφρονιστικά καταστήματα ή στρατιωτικές φυλακές 

1. Όσοι υπηρετούν στις Ένοπλες Δυνάμεις και κρα¬ 
τούνται σε Σωφρονιστικά Καταστήματα ή Στρατιωτικές 
Φυλακές, όταν αποφυλακίζονται υπό όρο, απολύονται 
προσωρινά από τις τάξεις των Ενόπλων Δυνάμεων. 
Προκειμένου αυτοί να απολυθούν προσωρινά καταθέ¬ 
τουν στις Στρατιωτικές Φυλακές που κρατούνται ή στις 
Στρατιωτικές Φυλακές που τηρούνται τα ατομικά τους 
έγγραφα εφόσον κρατούνται σε λοιπά Σωφρονιστικά 
Καταστήματα, ή στη Μονάδα τους, αντίγραφο της έκθε¬ 
σης αποφυλάκισης και σχετικό βούλευμα του δικαστικού 
συμβουλίου Πλημμελειοδικών του τόπου έκτισης της 
ποινής τους, με το οποίο διατάζεται η απόλυσή τους 
υπό όρο από τα Σωφρονιστικά Καταστήματα ή Στρα¬ 
τιωτικές Φυλακές. 

2. Οι Στρατιωτικές Φυλακές ή η Μονάδα που τηρεί 
τα ατομικά έγγραφα του υπό όρο αποφυλακισθέντα, 

προβαίνει σ’ όλες τις προβλεπόμενες από το άρθρο 25 
της παρούσας απόφασης ενέργειες, για την προσωρινή 
του απόλυση. 

3. Το αρμόδιο Στρατολογικό Γραφείο μετά την περιέ- 
λευση των ατομικών εγγράφων του προσωρινά απολυ- 
θέντα και του διεξοδικού ελέγχου της συνδρομής των 
προϋποθέσεων που δικαιολογούν την προσωρινή του 
απόλυση, χορηγεί την προβλεπόμενη από την παρά¬ 
γραφο 1 του άρθρου 46 του ν. 3421/2005 αναβολή από 
τις προσκλήσεις για κατάταξη καταχωρίζοντας σχετική 
μεταβολή στη στρατολογική του μερίδα και στα λοιπά 
βιβλία. Στέλνει σ’ αυτόν έντυπο οδηγιών χρήσης της 
αναβολής του, όπου περιγράφει εκτός των άλλων και 
τις περιπτώσεις διακοπής της αναβολής και των συ¬ 
νεπειών που αυτός θα υπέχει σε περίπτωση διακοπής 
της αναβολής και μη εμπρόθεσμης κατάταξής του ή μη 
συμμόρφωσης γενικότερα με τις υποχρεώσεις του. 

4. Όσοι έχουν κάνει χρήση της αναβολής εκπλήρω¬ 
σης των στρατιωτικών τους υποχρεώσεων σύμφωνα 
με τις διατάξεις της παραγράφου 1 του άρθρου 46 του 
ν.3421/2005, υποχρεούνται να υποβάλλουν στο αρμό¬ 
διο Στρατολογικό Γ ραφείο, μέχρι την ημερομηνία που 
υποχρεούνται να καταταγούν εξαιτίας της διακοπής ή 
λήξης της αναβολής τους, βεβαίωση της αρμόδιας δι¬ 
καστικής αρχής από την οποία να προκύπτει η ακριβής 
ημερομηνία διακοπής, λήξης ή άρσης της υπό τον όρο 
της ανάκλησης απόλυσής τους από τα Σωφρονιστικά 
Καταστήματα ή τις Στρατιωτικές Φυλακές. Εφόσον η 
βεβαίωση αυτή δεν κατατεθεί, τους επιβάλλεται πρό¬ 
σθετη στρατιωτική υποχρέωση δύο (2) μηνών και τα 
Στρατολογικά Γραφεία προβαίνουν σε αυτεπάγγελτη 
αναζήτηση των βεβαιώσεων αυτών από τις αρμόδιες 
δικαστικές αρχές. Πρόσθετη στρατιωτική υποχρέωση 
επιβάλλεται και σε περίπτωση εκπρόθεσμης υποβολής 
της προαναφερθείσας βεβαίωσης. 

5. Εφόσον από τα υποβληθέντα ή αυτεπάγγελτα 
αναζητηθέντα δικαιολογητικά προκύπτει ότι η αναβο¬ 
λή τους έληξε ή διεκόπη σε προγενέστερο χρόνο και 
δεν κατατάχθηκαν στην προσδιοριζόμενη εξαιτίας της 
διακοπής ή λήξης ημερομηνία κατάταξης, εκτός της 
πρόσθετης στρατιωτικής υποχρέωσης, υπέχουν και τις 
συνέπειες της εκπρόθεσμης κατάταξής τους. 

6. Για την υπαγωγή στις διατάξεις του άρθρου 46 
του ν. 3421/2005 των απολυθέντων από Σωφρονιστι¬ 
κά Καταστήματα ή Στρατιωτικές Φυλακές, λογίζονται 
τόσο αυτοί που υπάγονται στις γενικές διατάξεις της 
απόλυσης υπό τον όρο της ανάκλησης των άρθρων 105 
και επόμενα του Ποινικού Κώδικα όσο και των εκάστοτε 
εκδιδόμενων ειδικών διατάξεων άλλων νόμων. 

7. Όσοι απολύονται προσωρινά και αναβάλλεται η 
κατάταξή τους στις Ένοπλες Δυνάμεις ως απολυθέντες 
υπό όρο από Σωφρονιστικά Καταστήματα ή Στρατιω¬ 
τικές Φυλακές και η νόμιμη παραμονή τους έξω από 
τις τάξεις των Ενόπλων Δυνάμεων παραταθεί επειδή 
έτυχαν αναβολής κατάταξης, σύμφωνα με τις διατάξεις 
των άρθρων 14,15,16 και 17 του ν. 3421/2005, με τη λήξη ή 
διακοπή της αναβολής αυτών, είναι δυνατή η χορήγηση 
οποιοσδήποτε άλλης αναβολής, εφόσον συντρέχουν 
όλες οι νόμιμες προϋποθέσεις. 

Άρθρο 28 

Προσωρινή απόλυση από τις Ένοπλες Δυνάμεις των 
σπουδαστών Στρατιωτικών Σχολών 


1. Οι σπουδαστές των Ανώτατων Στρατιωτικών Εκ¬ 
παιδευτικών Ιδρυμάτων (ΑΣΕΙ), των Ανώτερων Στρατι¬ 
ωτικών Σχολών Υπαξιωματικών (ΑΣΣΥ) και των Σχολών 
της Αστυνομικής Ακαδημίας, που διαγράφονται από 
τις σχολές για τους λόγους που προβλέπονται στις 
διατάξεις του άρθρου 47 του ν. 3421/2005, απολύονται 
από αυτές. 

2. Οι παραπάνω σχολές αποστέλλουν στα αρμόδια 
Στρατολογικά Γραφεία Αντίγραφο Φύλλου Μητρώου 
(ΑΦΜ) των απολυομένων μαθητών με όλες τις μετα¬ 
βολές που αυτοί υπέστησαν. Αυτά καταχωρίζουν στις 
οικείες στρατολογικές μερίδες τις προβλεπόμενες 
μεταβολές, καθώς και τη μεταβολή του χρόνου που 
αναγνωρίζεται ως χρόνος πραγματικής στρατιωτικής 
υπηρεσίας για την κάλυψη στρατεύσιμης στρατιωτικής 
υποχρέωσης, σύμφωνα με τις διατάξεις της παραγρά¬ 
φου 6 του άρθρου 42 του ν. 3421/2005. Τα Στρατολογικά 
Γ ραφεία προβαίνουν στις ενέργειες για προγραμματι¬ 
σμό για κατάταξη και εκπλήρωση του υπολοίπου των 
υποχρεώσεων, όσων δεν έχουν καλύψει τον χρόνο της 
στρατεύσιμης στρατιωτικής υποχρέωσης που υπέχουν 
ως εκ της κατηγορίας τους. Όσοι από αυτούς έχουν 
λόγους να τύχουν αναβολής κατάταξης, τους χορη¬ 
γείται αναβολή εφόσον συντρέχουν όλες οι νόμιμες 
προϋποθέσεις. Αυτοί που έχουν καλύψει τον χρόνο της 
στρατεύσιμης στρατιωτικής υποχρέωσης που υπέχουν, 
και δεν έχουν λόγους που δικαιολογούν τη μη εγγραφή 
τους στην εφεδρεία, εγγράφονται σ’ αυτήν σύμφωνα με 
τις ισχύουσες διατάξεις. 

3. Οι διατάξεις του άρθρου αυτού ισχύουν επίσης για 
όλες τις κατηγορίες απολυομένων από τα ΑΣΕΙ, τις 
ΑΣΣΥ και τις παραγωγικές Σχολές των Σωμάτων. 

Αρθρο 29 
Οριστική απόλυση 

1. Οι οπλίτες, οι έφεδροι αξιωματικοί, οι δόκιμοι έφε¬ 
δροι αξιωματικοί και οι επίκουροι αξιωματικοί που 
υπηρετούν στις Ένοπλες Δυνάμεις, απολύονται από τις 
Μονάδες που υπηρετούν, μετά την ολοκλήρωση των 
στρατιωτικών υποχρεώσεων που υπέχουν. 

2. Οι Μονάδες πριν την προσδιοριζόμενη ημερομηνία 
απόλυσης των προαναφερόμενων κατηγοριών υπηρε- 
τούντων, διενεργούν όλες τις προκαταρκτικές εργασίες 
που απαιτούνται, σύμφωνα με τις εκάστοτε εκδιδόμενες 
διαταγές των Κλάδων τους. Με τις ίδιες διαταγές κα¬ 
θορίζονται ο τύπος και ο τρόπος έκδοσης των Ειδικών 
Φύλλων Πορείας (ΕΦΠ) που χορηγούνται στους απολυό¬ 
μενους, καθώς και ο τρόπος διακίνησης και παρακολού¬ 
θησης των ατομικών εγγράφων των απολυόμενων. 

3. Οι Μονάδες υπολογίζουν τον χρόνο που δεν λογί¬ 
ζεται ως χρόνος πραγματικής στρατιωτικής υπηρεσίας 
και προσδιορίζουν την ημερομηνία απόλυσης, βασιζό¬ 
μενες στις μεταβολές που υπάρχουν καταχωρισμένες 
στα ατομικά έγγραφα που τηρούν. Εάν η ημερομηνία 
δεν είναι δυνατόν να προσδιοριστεί και για την απο¬ 
φυγή τυχόν εσφαλμένης απόλυσης, εκδίδουν πλήρες 
Αντίγραφο Φύλλου Μητρώου με όλες τις μεταβολές 
που οι απολυόμενοι υπέστησαν, τις άδειες που τους 
χορηγήθηκαν και τις ποινές που τους επιβλήθηκαν και 
τα υποβάλλουν έναν (1) μήνα πριν την προσδιοριζόμενη 
ημερομηνία απόλυσης στη Διεύθυνση Στρατολογικού 
του Σχηματισμού που υπάγεται η Μονάδα για στρα- 

τολογικά θέματα, για προσδιορισμό της ημερομηνίας 
απόλυσής τους. 

4. Την ημερομηνία που οι απολυόμενοι συμπληρώνουν 
τον προβλεπόμενο χρόνο πραγματικής στρατιωτικής 
υπηρεσίας για την κατηγορία τους, δηλώνουν στη Μονά¬ 
δα τους την διεύθυνση διαμονής τους στο εσωτερικό ή 
εφόσον ζουν στο εξωτερικό την διεύθυνση διαμονής και 
τα στοιχεία των αντιπροσώπων τους στο εσωτερικό. 

5. Οι Μονάδες διαγράφουν τους απολυόμενους από τη 
δύναμή τους και αποστέλλουν αυθημερόν στις αρμόδιες 
επιστρατεύουσες Αρχές και Στρατολογικά Γραφεία τα 
προβλεπόμενα να τηρούνται από αυτές ατομικά τους 
έγγραφα, ενημερωμένα με τις μεταβολές που υπέστη¬ 
σαν, τις ποινές που τυχόν τους επιβλήθηκαν, τις άδειες 
που τους χορηγήθηκαν και τη διεύθυνση διαμονής που 
δηλώνουν κατά την απόλυσή τους. 

6. Τα Στρατολογικά Γ ραφεία ελέγχουν την ορθότητα 
της απόλυσης και ζητούν διευκρινίσεις από τις Μονάδες 
απόλυσης εφόσον υπάρχουν αμφιβολίες. Αν εξακριβω¬ 
θεί ότι υπήρξε εσφαλμένη απόλυση, καταχωρίζουν σχε¬ 
τική μεταβολή στη στρατολογική μερίδα και αναφέρουν 
σχετικά στη Διεύθυνση Στρατολογικού του Σχηματισμού 
που υπάγεται η Μονάδα απόλυσης ή στη Διεύθυνση 
Στρατολογικού των Γενικών Επιτελείων Ναυτικού και 
Αεροπορίας εφόσον οι εσφαλμένα απολυθέντες ανή¬ 
κουν στο Πολεμικό Ναυτικό και στην Πολεμική Αερο¬ 
πορία αντίστοιχα. Σε περίπτωση πρόωρης απόλυσης 
μεγαλύτερης των είκοσι (20) ημερών, το Στρατολογι¬ 
κό Γραφείο αφού καταχωρίσει σχετική μεταβολή στη 
στρατολογική μερίδα, με έγγραφό του ενημερώνει την 
Μονάδα που διενήργησε την πρόωρη απόλυση, για την 
υποχρέωση επανακατάταξής του και επιστρέφει τα 
ατομικά έγγραφα, κρατώντας αντίγραφο αυτών για το 
αρχείο του. Η Μονάδα αμέσως με επείγον έγγραφό της 
προς το αρμόδιο Αστυνομικό Τμήμα ή Τμήμα Ασφαλείας 
της Ελληνικής Αστυνομίας τον καλεί να επανακατατα- 
γεί. Με την επανακατάταξή του αλλά και σε περίπτωση 
εκπρόθεσμης ή μη επανακατάταξής του ενημερώνει 
σχετικά το αρμόδιο Στρατολογικό Γ ραφείο. 

7. Για αυτούς που απολύθηκαν κανονικά, το Στρατολο¬ 
γικό Γ ραφείο καταχωρίζει την προβλεπόμενη μεταβολή 
στη στρατολογική μερίδα και ενημερώνει αυτήν με τη 
διεύθυνση διαμονής του εφέδρου. 

8. Τα Στρατιωτικά Νοσοκομεία που απολύουν, σύμ¬ 
φωνα με τις διατάξεις της παραγράφου 3 του άρθρου 
48 του ν. 3421/2005, τους νοσηλευόμενους σ’ αυτά, πριν 
την απόλυση επικοινωνούν με τη Μονάδα που ανήκουν 
αυτοί και ζητούν την επείγουσα αποστολή Αντιγρά¬ 
φου Φύλλου Μητρώου, όπου περιλαμβάνονται όλες οι 
μεταβολές, οι ποινές και οι άδειες, καθώς κάθε άλλη 
μεταβολή που επηρεάζει τον χρόνο που δεν λογίζεται 
ως χρόνος πραγματικής στρατιωτικής υπηρεσίας και 
τον προσδιορισμό της ημερομηνίας απόλυσης. Με την 
απόλυση τα Στρατιωτικά Νοσοκομεία στέλνουν στη 
Μονάδα όλα τα αποκόμματα (εκτός από τα στελέχη) 
του Ειδικού Φύλλου Πορείας, η οποία είναι αρμόδια 
για τη διακίνησή τους. Το Στρατολογικό Γ ραφείο, εφό¬ 
σον υπήρξε δικαιολογημένη βραδεία απόλυση εξαιτίας 
της νοσηλείας, καταχωρίζει στη στρατολογική μερίδα 
εκτός της μεταβολής απόλυσης και την μεταβολή νο¬ 
σηλείας. 

9. Όσοι κατά την ημερομηνία που απολύονται κρα¬ 
τούνται σε στρατιωτικές φυλακές για έκτιση ποινής, οι 


στρατιωτικές φυλακές καταχωρίζουν σχετικές μεταβο¬ 
λές απόλυσης, προβαίνουν σε όλες τις προβλεπόμενες 
ενέργειες για την διαγραφή τους από τις τάξεις των 
Ενόπλων Δυνάμεων λόγω απόλυσης και ενεργούν για 
την μεταγωγή αυτών σε μη στρατιωτικά Σωφρονιστι¬ 
κά Καταστήματα για έκτιση του υπολοίπου της ποινής 
τους. 

10. Για όσους μεταφέρονται στους υπόχρεους μει¬ 
ωμένης στρατεύσιμης στρατιωτικής υποχρέωσης και 
έχουν υπηρετήσει μεγαλύτερο χρονικό διάστημα από 
την υποχρέωσή τους, ο επιπλέον χρόνος καλύπτει κατά 
σειρά πρώτα το χρόνο που δεν λογίζεται ως χρόνος 
πραγματικής στρατιωτικής υπηρεσίας και μετά τον χρό¬ 
νο πρόσθετης στρατιωτικής υποχρέωσης που τυχόν 
υπέχουν. 

11. Όσοι διατελούν σε άδεια οποιοσδήποτε κατηγορίας 
και προσδιορίζεται η ημερομηνία της απόλυσής τους 
κατά τη διάρκεια της άδειός τους, αυτή διακόπτεται και 
οι απολυόμενοι επιστρέφουν άμεσα στη Μονάδα τους, 
η οποία προβαίνει στις ενέργειες απόλυσής τους. 

Αρθρο 30 

Στρατιωτικές υποχρεώσεις εφέδρων 

1. Εγγράφονται στην εφεδρεία των Ενόπλων Δυνά¬ 
μεων όσοι έχουν εκπληρώσει τις στρατιωτικές τους 
υποχρεώσεις ή ανήκουν σε κατηγορία που έχει εκπλη¬ 
ρώσει μέρος των στρατιωτικών τους υποχρεώσεων και 
δεν υποχρεούται σε επανακατάταξή. Θεωρούνται ότι 
έχουν εκπληρώσει τις στρατιωτικές τους υποχρεώσεις 
και εγγράφονται στην εφεδρεία και εκείνοι οι οποίοι 
έχουν συμπληρώσει οποιοδήποτε χρόνο, που κατά τις 
ειδικές καταστάσεις καλύπτει τη στρατεύσιμη υπο¬ 
χρέωσή τους, καθώς και εκείνοι για τους οποίους έχει 
αναγνωρισθεί χρόνος στρατιωτικής υπηρεσίας σε'Ενο- 
πλες Δυνάμεις συμμαχικού κράτους ή κράτους μέλους 
της Ευρωπαϊκής Ένωσης. Οι Μόνιμοι και οι Εθελοντές 
οποιοσδήποτε κατηγορίας και οι έφεδροι αξιωματικοί 
εγγράφονται στην εφεδρεία σύμφωνα με τις ειδικές 
για αυτούς διατάξεις. 

2. Δεν εγγράφονται στην εφεδρεία των Ενόπλων Δυ¬ 
νάμεων: 

α. Όσοι απαλλάχθηκαν από τη στράτευση. 

β. Όσοι δεν κατατάχθηκαν για να υπηρετήσουν τις 
στρατιωτικές τους υποχρεώσεις και για οποιοδήποτε 
λόγο δεν υποχρεούνται να καταταγούν. 

γ. Οι γυναίκες που απομακρύνονται ή απολύονται ή 
αποβάλλονται από τα Ανώτατα Στρατιωτικά Εκπαιδευ¬ 
τικά Ιδρύματα (ΑΣΕΙ) και τις Ανώτερες Στρατιωτικές 
Σχολές Υπαξιωματικών (ΑΣΣΥ) που υπηρετούσαν ως 
μαθητές. 

3. Από την εφεδρεία των Ενόπλων Δυνάμεων διαγρά¬ 
φονται οι παρακάτω: 

α. Όσοι απαλλάσσονται από την υποχρέωση εκπλή¬ 
ρωσης εφεδρικής υποχρέωσης επειδή κρίθηκαν από 
τις αρμόδιες υγειονομικές επιτροπές ή Συμβούλια των 
Ενόπλων Δυνάμεων ακατάλληλοι για στράτευση (1/5) 
για λόγους υγείας. 

β. Όσοι απαλλάσσονται από την υποχρέωση εκπλή¬ 
ρωσης εφεδρικής υποχρέωσης επειδή καταδικάστηκαν 
αμετάκλητα από οποιοδήποτε ποινικό δικαστήριο σε κά¬ 
θειρξη ή ποινή που για τους στρατιωτικούς συνεπάγεται 
καθαίρεση και το αδίκημα αυτό δεν έχει αμνηστευθεί, 

ούτε έχει επακολουθήσει χάρη ή παραγραφή της ποινής 
με άρση των συνεπειών της καταδίκης. 

γ. Οι αστυφύλακες και αρχιφύλακες της Ελληνικής 
Αστυνομίας και οι αντίστοιχοι των υπολοίπων Σωμάτων 
που εγγράφονται στην εφεδρεία των Σωμάτων αυτών, 
σύμφωνα με τις ειδικές για αυτούς διατάξεις. 

δ. Οσοι κατατάσσονται για οποιοδήποτε λόγο στις 
Ένοπλες Δυνάμεις, εκτός των κατατασσομένων για εκ¬ 
πλήρωση εφεδρικής υποχρέωσης. 

ε. Όσοι υπερβαίνουν το 45ο έτος της ηλικίας τους. 

4. Επανεγγράφονται στην εφεδρεία, εφόσον δεν υπε- 
ρέβησαν το 45ο έτος της ηλικίας τους, οι παρακάτω: 

α. Όσοι από αυτούς που απαλλάχθηκαν από την υπο¬ 
χρέωση εκπλήρωσης εφεδρικής στρατιωτικής υποχρέω¬ 
σης γιατί κρίθηκαν ακατάλληλοι για στράτευση (1/5), και 
μετά από επανεξέταση της σωματικής τους ικανότητας, 
κρίθηκαν ικανοί κατηγορίας πρώτης έως τέταρτης (1/1 
έως 1/4). 

β. Όσοι απαλλάχθηκαν γιατί καταδικάστηκαν αμετά- 
κλητα από οποιοδήποτε ποινικό δικαστήριο και έχει 
αμνηστευθεί το αδίκημά τους ή έχει επακολουθήσει 
χάρη ή παραγραφή της ποινής με άρση των συνεπειών 
της καταδίκης. 

γ. Όσοι διαγράφονται από την εφεδρεία των Σωμά¬ 
των. 

δ. Όσοι υπάγονται στην περίπτωση δ' της παραγρά¬ 
φου 3 της παρούσας, όταν απολυθούν από τις τάξεις 
των Ενόπλων Δυνάμεων. 

5. Η εγγραφή και διαγραφή από την εφεδρεία των 
Ενόπλων Δυνάμεων επέρχεται αυτοδίκαια με τη συν¬ 
δρομή των σχετικών προϋποθέσεων και διενεργείται 
αυτεπάγγελτα από τα αρμόδια Στρατολογικά Γ ραφεία, 
μόλις περιέλθουν σ’ αυτά τα σχετικά δικαιολογητικά από 
τις αρμόδιες υπηρεσίες. Η διαγραφή από την εφεδρεία 
των αναγραφόμενων στην περίπτωση β' της παραγρά¬ 
φου 3 του παρόντος άρθρου, γίνεται σύμφωνα με τη 
διαδικασία που περιγράφεται στην παράγραφο 4 του 
άρθρου 13 του ν. 3421/2005. Οι τεχνικές λεπτομέρειες 
της διαδικασίας ενημέρωσης της βάσης δεδομένων των 
παρακολουθούμενων από τους Κλάδους γίνεται με δια¬ 
ταγές των Γ ενικών Επιτελείων των Κλάδων. 

6. Η κατανομή των εφέδρων στους Κλάδους των Ενό¬ 
πλων Δυνάμεων γίνεται αυτεπαγγέλτως από τα αρμόδια 
Στρατολογικά Γ ραφεία με την εγγραφή τους στην εφε¬ 
δρεία των Κλάδων, από τους οποίους προέρχονται. 

7. Η μεταφορά εφέδρων από Κλάδο σε Κλάδο 
γίνεται από το Γ.Ε.ΕΘ.Α. μετά από πρόταση του Κλάδου 
στον οποίο ανήκουν και αίτηση του Κλάδου στον οποίο 
μεταφέρονται. Με την ίδια διαδικασία καθορίζονται οι 
ειδικότητες, τα όπλα ή σώματα στα οποία εγγράφονται, 
οι κλάσεις οι οποίες μεταφέρονται, ο χρόνος εγγραφής 
και διαγραφής τους και οι διαδικαστικές λεπτομέρειες 
για την μεταφορά των εγγραφών της βάσης δεδομέ¬ 
νων των μεταφερθέντων εφέδρων στον Κλάδο που θα 
τους παρακολουθεί. Όσοι ανήκουν στην εφεδρεία ενός 
Κλάδου και κατατάσσονται για οποιοδήποτε λόγο σε 
άλλον Κλάδο, απολυόμενοι εγγράφονται στην εφεδρεία 
αυτού, εφόσον υπηρέτησαν χρονικό διάστημα ίσο με 
τη διάρκεια της πλήρους στρατεύσιμης στρατιωτικής 
υποχρέωσης που προβλέπεται για τον Κλάδο αυτό. 

8. Οι έφεδροι υποχρεούνται να δηλώνουν οποιαδήποτε 
αλλαγή του τόπου διαμονής τους, εφόσον η διάρκειά 
της υπερβαίνει τους τρεις (3) μήνες. Η δήλωση υπο¬ 


βάλλεται είτε στα αρμόδια Στρατολογικά Γ ραφεία είτε 
στις αρμόδιες Επιστρατεύουσες Αρχές είτε απευθείας 
στο Γενικό Επιτελείο του Κλάδου στον οποίο ανήκουν. 
Στους εφέδρους που δεν συμμορφώνονται με τις πα¬ 
ραπάνω υποχρεώσεις τους, το αργότερο μέσα σε τρεις 
(3) μήνες από την αλλαγή της διαμονής τους, επιβάλλε¬ 
ται χρηματικό πρόστιμο από το αρμόδιο Στρατολογικό 
Γραφείο. 

9. Οι έφεδροι επίσης υποχρεούνται να παραλαμβά- 
νουν τα επιστρατευτικά έγγραφα, μετά δε την παρα¬ 
λαβή τους δικαιούνται να προβάλουν τους λόγους, οι 
οποίοι κατά την άποψή τους τους απαλλάσσουν από 
την υποχρέωση παραλαβής ή συμμόρφωσης προς το 
περιεχόμενό τους. Σε περίπτωση άρνησης παραλαβής 
επιβάλλεται χρηματικό πρόστιμο από το αρμόδιο Στρα¬ 
τολογικό Γ ραφείο. Οι Μονάδες και υπηρεσίες που απο¬ 
στέλλουν επιστρατευτικά έγγραφα, ενεργούν σύμφωνα 
με τις κείμενες διατάξεις για την ποινική δίωξη των 
εφέδρων που αρνούνται να τα παραλάβουν. 

10. Η πρόσκληση των εφέδρων για εκτέλεση στρατι¬ 
ωτικής υπηρεσίας γίνεται με απόφαση του Υπουργού 
Εθνικής Άμυνας στην οποία καθορίζεται και η διάρκεια 
αυτής, μετά από πρόταση του οικείου Κλάδου των Ενό¬ 
πλων Δυνάμεων. Η πρόσκληση μπορεί να είναι γενική, 
ειδική, τμηματική ή ονομαστική. Οι προσκαλούμενοι 
έφεδροι υποχρεούνται να καταταγούν στη Μονάδα 
και την ημερομηνία που καθορίζεται με την απόφαση 
πρόσκλησης. Η εξατομίκευση και κοινοποίηση της πρό¬ 
σκλησης γίνεται με τις έγγραφες κλήσεις ή τις κλήσεις 
με τα Μέσα Μαζικής Ενημέρωσης (ΜΜΕ) των αρμοδίων 
Μονάδων ή Υπηρεσιών ή Επιστρατευουσών Αρχών. Οι 
έφεδροι που δεν κατατάσσονται την προσδιοριζόμενη 
ημερομηνία κατάταξης, υπέχουν τις συνέπειες της μη 
κατάταξής τους. Εφόσον κατατάσσονται εκπρόθεσμα 
και μέχρι δύο (2) ημέρες μετά την ημερομηνία που υπο- 
χρεούνται για κατάταξη, γίνονται δεκτοί για κατάτα¬ 
ξη, αλλά τους επιβάλλεται χρηματικό πρόστιμο από 
το αρμόδιο Στρατολογικό Γ ραφείο, χωρίς να υπέχουν 
άλλες συνέπειες. Οι διατάξεις των εδαφίων β' και γ' της 
παραγράφου 4 του άρθρου 31 του ν. 3421/2005, έχουν 
αναλογική εφαρμογή. 

11. Εξαιρούνται από τις προσκλήσεις για κατάταξη στις 
Ένοπλες Δυνάμεις οι εξής κατηγορίες εφέδρων: 

α. Όσοι κατά την ημερομηνία που υποχρεούνται να 
καταταγούν νοσηλεύονται σε Νοσοκομείο του Δημοσίου 
ή Νομικού Προσώπου Δημοσίου Δικαίου ή Οργανισμού 
Τοπικής Αυτοδιοίκησης ή νοσηλευτικό ίδρυμα του εξω¬ 
τερικού ή ακολουθούν θεραπευτική αγωγή σε κέντρα 
θεραπείας εξαρτημένων ατόμων, του εσωτερικού ή αντί¬ 
στοιχα ιδρύματα του εξωτερικού. Όσοι έφεδροι εξέρ¬ 
χονται από τα παραπάνω νοσηλευτικά ιδρύματα εντός 
του χρόνου για τον οποίο προσκλήθηκαν για άσκηση ή 
μετεκπαίδευση, υποχρεούνται για κατάταξη στις Μονά¬ 
δες τους, με βάση την πρόσκληση που έχουν παραλάβει, 
εφόσον συνεχίζεται η άσκηση ή μετεκπαίδευση και το 
υπόλοιπο της διάρκειάς της είναι τουλάχιστον δύο (2) 
ημέρες από την επομένη της ημερομηνίας εξόδου. 

β. Όσοι κατά την ημερομηνία που υποχρεούνται να 
καταταγούν, κρατούνται σε φυλακές ή από οποιαδήποτε 
αρμόδια Αρχή, στο εσωτερικό ή στο εξωτερικό, σύμφω¬ 
να με τις κείμενες διατάξεις, ή είναι μόνιμοι κάτοικοι 
εξωτερικού, καθώς και όσοι ευρίσκονται και διαμένουν 

συνεχώς στο εξωτερικό, κατά το τελευταίο δίμηνο πριν 
την ημερομηνία που υποχρεούνται να καταταγούν. 

γ. Όσοι έχουν δύο ή περισσότερα αδέλφια που υπη¬ 
ρετούν στις Ένοπλες Δυνάμεις. 

δ. Όσοι έφεδροι καλούνται για άσκηση ή μετεκπαί¬ 
δευση και κατά το προηγούμενο ημερολογιακό έτος 
έχουν απολυθεί από τις τάξεις των Ενόπλων Δυνάμεων 
ή καταταγεί σε άσκηση εφεδρείας ή μετεκπαίδευση, ή 
την προηγούμενη πενταετία συμμετείχαν δύο φορές 
σε άσκηση εφεδρείας ή μετεκπαίδευση. Σε περίπτωση 
πρόσκλησης για κατάταξη σε επιστράτευση, η εξαίρεση 
αυτή δεν έχει εφαρμογή. 

ε. Όσοι δεν μπορούν για λόγους ανώτερης βίας να 
καταταγούν για άσκηση ή μετεκπαίδευση. Στην περί¬ 
πτωση αυτή υποβάλλονται από τους ενδιαφερομένους, 
στη Διεύθυνση Στρατολογικού του Σχηματισμού που 
υπάγεται η επιστρατεύουσα αρχή που τους έχει καλέ- 
σει για εκπλήρωση εφεδρικής στρατιωτικής υποχρέω¬ 
σης, προκειμένου περί εφέδρων του Στρατού Ξηράς, 
και του οικείου Γενικού Επιτελείου, προκειμένου περί 
εφέδρων των άλλων Κλάδων, δικαιολογητικά από τα 
οποία να προκύπτουν οι λόγοι ανώτερης βίας και η 
διάρκεια αυτών. Η Διεύθυνση Στρατολογικού εισηγείται 
για την αποδοχή ή απόρριψη του αιτήματος και μέ¬ 
χρι την παραμονή της ημέρας κατάταξης γνωστοποιεί 
στους ενδιαφερομένους την απόφαση. Δικαιολογητικά 
υποβαλλόμενα μετά την ημερομηνία κατάταξης γίνονται 
δεκτά και εκτιμώνται ανάλογα. 

12. Οι αναφερόμενοι στις περιπτώσεις της προηγού¬ 
μενης παραγράφου, εκτός από την περίπτωση ε', υπο¬ 
βάλλουν σχετικό αίτημα στο αρμόδιο Στρατολογικό 
Γ ραφείο και δηλώνουν τους λόγους εξαίρεσής τους από 
την επόμενη της ημερομηνίας παραλαβής της πρόσκλη¬ 
σής τους μέχρι την οριζόμενη ημερομηνία για κατάταξή 
τους. Η αποδοχή ή μη της αίτησης των εφέδρων για 
εξαίρεσή τους από τις προσκλήσεις για κατάταξη στις 
ΕΔ, γίνεται με πράξη του διευθυντή του Στρατολογικού 
Γ ραφείου ή του αναπληρωτή του. Οι έφεδροι ειδοποιού¬ 
νται έγκαιρα για την αποδοχή ή όχι του αιτήματος τους, 
με έγγραφο το οποίο κοινοποιείται στην Αρχή που τους 
προσκάλεσε και στη Μονάδα κατάταξής τους. Στις πα¬ 
ρατηρήσεις των στρατολογικών μερίδων των εφέδρων 
που εξαιρέθηκαν από τις προσκλήσεις για κατάταξη 
σημειώνεται με μαύρο μολύβι σχετική ένδειξη. Εφόσον 
μέχρι την παραμονή της ημερομηνίας που υποχρεούνται 
για κατάταξη απορριφθεί η αίτηση για εξαίρεση, οι 
έφεδροι υποχρεούνται να καταταγούν κανονικά. Για την 
εξέταση του αιτήματος εξαίρεσής τους επισυνάπτουν 
τα εξής κατά περίπτωση δικαιολογητικά: 

α. Οι υπαγόμενοι στις περιπτώσεις α' και β', τα προβλε- 
πόμενα για τις αντίστοιχες κατηγορίες στρατευσίμων 
και ειδικά οι ευρισκόμενοι στο εξωτερικό κατά το τελευ¬ 
ταίο δίμηνο πριν την ημερομηνία που υποχρεούνται να 
καταταγούν, βεβαίωση της αρμόδιας προξενικής αρχής 
ή οποιαδήποτε αδιαμφισβήτητα στοιχεία αποδεικνύουν 
το γεγονός αυτό. Ειδικά οι νοσηλευόμενοι και εξερχό- 
μενοι από νοσηλευτικά ιδρύματα του εσωτερικού, που 
υποχρεούνται να καταταγούν απευθείας για υπόλοιπο 
άσκησης ή μετεκπαίδευσης, κατατάσσονται απευθείας 
στη Μονάδα που αναγράφει η πρόσκληση, προσκομί¬ 


ζοντας πιστοποίηση του νοσηλευτικού ιδρύματος, από 
την οποία να προκύπτουν η ημερομηνία εισόδου και 
εξόδου από αυτό, καθώς και η διαγνωσθείσα πάθηση. 
Η βεβαίωση αποστέλλεται από τη Μονάδα στο αρμόδιο 
Στρατολογικό Γ ραφείο με τις καταστάσεις μεταβολών 
κατάταξης. 

β. Οι υπαγόμενοι στην περίπτωση γ', πιστοποιητικό 
οικογενειακής κατάστασης Δήμου ή Κοινότητας και βε¬ 
βαιώσεις από τις αρμόδιες Υπηρεσίες του Υπουργείου 
Εθνικής Αμυνας, από τις οποίες να φαίνεται ο βαθμός 
και η ιδιότητα που έχουν τα αδέλφια. Οι διατάξεις της 
παραγράφου 1 του άρθρου 16 της απόφασης αυτής 
έχουν εφαρμογή και στην παρούσα υποπαράγραφο. 

γ. Οι υπαγόμενοι στην περίπτωση δ', βεβαίωση της 
αρμόδιας Επιστρατεύουσας Αρχής, από την οποία να 
προκύπτει ότι προσκλήθηκαν και κατατάχθηκαν το προ¬ 
ηγούμενο έτος, εφόσον το στοιχείο αυτό δεν προκύπτει 
από τη στρατολογική τους μερίδα. 

13. Κατά την κατάταξη των εφέδρων εξετάζεται η 
σωματική τους ικανότητα από τον γιατρό της Μονάδας 
και εφόσον διαπιστωθεί κάποια πάθηση παραπέμπονται 
για παραπέρα κρίση στο ΕΣΣ της Μονάδας κατάταξης, 
για το οποίο ως προς τη συγκρότηση, τη λειτουργία 
και τις αρμοδιότητες έχουν αναλογική εφαρμογή οι 
διατάξεις του άρθρου 33 του ν. 3421/2005. Ειδικότερα 
τα ΕΣΣ των Μονάδων κατάταξης εφέδρων λειτουρ¬ 
γούν από την πρώτη ημέρα κατάταξης κάθε πρόσκλη¬ 
σης μέχρι και την δεύτερη ημέρα μετά την τελευταία 
ημερομηνία της κατάταξης. Σχετικά με τη διαδικασία 
και τον τρόπο κατάταξης και υγειονομικής εξέτασης 
των οπλιτών από την εφεδρεία που δεν ρυθμίζονται 
διαφορετικά από τις διατάξεις του παρόντος άρθρου, 
εφαρμόζονται οι αντίστοιχες διατάξεις που ισχύουν για 
τους στρατευσίμους. 

14. Όσοι οπλίτες από την εφεδρεία κρίνονται ακα¬ 
τάλληλοι για στράτευση (1/5) ή λαμβάνουν αναβολή για 
λόγους υγείας ή εντάσσονται σε κατηγορία σωματικής 
ικανότητας που δεν έχει προσκληθεί για κατάταξη, απο¬ 
λύονται αμέσως. Ειδικά όσοι λαμβάνουν αναβολή για 
λόγους υγείας, υποχρεούνται σε επανακατάταξη μετά 
τη λήξη της αναβολής αυτής, μονάχα εφόσον κατά το 
χρόνο που υποχρεούνται σε επανακατάταξη υπηρετούν 
στις Ένοπλες Δυνάμεις οι έφεδροι της ίδιας κατηγο¬ 
ρίας. 

15. Οι Μονάδες κατάταξης, μετά την ολοκλήρωση της 
διαδικασίας κατάταξης των εφέδρων και εντός δέκα 
(10) ημερών από την ολοκλήρωσή της, υποβάλλουν 
στα αρμόδια Στρατολογικά Γ ραφεία και στις Επιστρα- 
τεύουσες Αρχές καταστάσεις καταταγέντων και μη 
καταταγέντων. Για τους καταταγέντες γνωρίζουν τις 
σχετικές μεταβολές κατάταξης και τυχόν γνωματεύ¬ 
σεις του οικείου Ειδικού Στρατιωτικού Συμβουλίου (ΕΣΣ). 
Μετά την παραλαβή των καταστάσεων καταταγέντων, 
τα Στρατολογικά Γ ραφεία καταχωρίζουν τις σχετικές 
μεταβολές στις στρατολογικές μερίδες των εφέδρων. 
Για όσους δεν κατατάχθηκαν, οι Επιστρατεύουσες Αρ¬ 
χές αποστέλλουν στα αρμόδια Στρατολογικά Γ ραφεία 
τα αποδεικτικά επίδοσης των προσκλήσεών των και 
τα Στρατολογικά Γ ραφεία διενεργούν αναζήτηση μέσω 
των αρμοδίων υπηρεσιών της Ελληνικής Αστυνομίας και 

εφόσον προκύπτει ότι είχαν υποχρέωση για κατάταξη 
και δεν κατατάχθηκαν χωρίς νόμιμο λόγο, τους κη¬ 
ρύσσουν ανυπότακτους και ενεργούν για την κατάταξή 
τους για εκπλήρωση της εφεδρικής υποχρέωσης και της 
πρόσθετης στρατιωτικής υποχρέωσης που υπέχουν για 
την ανυποταξία τους, εφόσον δεν την εξαγοράσουν. 

16. Όσοι υπηρετούν εφεδρική υποχρέωση απολύονται 
από τη Μονάδα τους αφού συμπληρώσουν τον προ- 
βλεπόμενο από την πρόσκληση χρόνο, το χρόνο που 
δεν λογίζεται ως χρόνος πραγματικής στρατιωτικής 
υπηρεσίας καθώς και τον τυχόν χρόνο πρόσθετης στρα¬ 
τιωτικής υποχρέωσης. Αν η πρόσκληση είναι αόριστης 
διάρκειας ή αν εκλείψουν οι λόγοι πρόσκλησης, η από¬ 
λυση γίνεται με νέα απόφαση του Υπουργού Εθνικής 
Άμυνας. 

17. Ο χρόνος πραγματικής στρατιωτικής υπηρεσίας 
και των ειδικών καταστάσεων των οπλιτών από την 
εφεδρεία καθορίζεται σύμφωνα με τις διατάξεις της 
παραγράφου 1 του άρθρου 42 του ν. 3421/2005. 

18. Στους εφέδρους οπλίτες, τους οπλίτες από την 
εφεδρεία και τους εφέδρους αξιωματικούς που υπη¬ 
ρετούν στις Ένοπλες Δυνάμεις για εκπλήρωση εφεδρι¬ 
κής υποχρέωσης, χορηγούνται οι παρακάτω κατηγορίες 
αδειών: 

α. Κανονική άδεια, η οποία δεν χορηγείται υποχρε¬ 
ωτικά και η διάρκειά της δεν μπορεί να υπερβαίνει τις 
πέντε (5) ημέρες για κάθε πλήρες δίμηνο πραγματικής 
στρατιωτικής υπηρεσίας που οφείλουν να υπηρετήσουν. 
Οι περιττοί μήνες εφεδρικής υποχρέωσης δεν δικαιο¬ 
λογούν κανονική άδεια. 

β. Αναρρωτική άδεια μέχρι πέντε (5) ημέρες για κάθε 
πλήρες δίμηνο πραγματικής στρατιωτικής υπηρεσίας 
που οφείλουν να υπηρετήσουν, λογίζεται ως χρόνος 
πραγματικής στρατιωτικής υπηρεσίας. Οι περιττοί μή¬ 
νες εφεδρικής υποχρέωσης δεν δικαιολογούν ως χρό¬ 
νο πραγματικής στρατιωτικής υπηρεσίας χορηγηθείσα 
αναρρωτική άδεια. 

Κατά τα λοιπά για την χορήγηση των παραπάνω αδει¬ 
ών ισχύουν αναλογικά οι διατάξεις για τις χορηγούμενες 
αντίστοιχα άδειες στους στρατευσίμους. 

19. Για όσους κηρύσσονται ανυπότακτοι τα Στρατολο¬ 
γικά Γραφεία υποβάλλουν Αντίγραφο Φύλλου Μητρώου 
τους στην αρμόδια Διεύθυνση Επιστράτευσης του Γ ε¬ 
νικού Επιτελείου του οικείου Κλάδου, η οποία εκδίδει 
σχετική διαταγή με την οποία προσδιορίζει τη Μονάδα 
στην οποία θα καταταχθούν. Με την λήψη της διαταγής 
τα Στρατολογικά Γ ραφεία συντάσσουν έγγραφα κατά¬ 
ταξης που τα αποστέλλουν στις αρμόδιες αστυνομικές 
αρχές και τα κοινοποιούν στην επιστρατευτική αρχή που 
παρακολουθεί τους εφέδρους καθώς και στις Μονάδες 
Κατάταξής τους. Με τα έγγραφά τους τα Στρατολογικά 
Γ ραφεία: 

α. Καθορίζουν προθεσμία δέκα (10) ημερών, από την 
ημερομηνία επίδοσης του εγγράφου για την κατάταξη 
του καλουμένου στη Μονάδα Κατάταξης. 

β. Ζητούν από την Αστυνομική Αρχή που επιδίδει το 
έγγραφο κατάταξης να συντάξει και αποστείλει σ’ αυτά, 
αποδεικτικό επίδοσής του και να καταχωρήσει πάνω στο 
έγγραφο πράξη για την ημερομηνία επίδοσης, ώστε να 
είναι δυνατός από τη Μονάδα Κατάταξης ο έλεγχος του 
εμπρόθεσμου ή μη της κατάταξης του καλουμένου. 


γ. Αποστέλλουν στη Μονάδα Κατάταξης πλήρες Αντί¬ 
γραφο Φύλλου Μητρώου του καλουμένου για κατάταξη 
ανυπότακτου. 

Αρθρο 31 

Καταχώρηση - Συμπλήρωση - Ανάκληση 
στρατολογικών μεταβολών 

1. Οι στρατολογικές μεταβολές καταχωρίζονται ή συ¬ 
μπληρώνονται στις στρατολογικές μερίδες των ενδια¬ 
φερομένων, είτε αυτεπάγγελτα είτε κατόπιν αίτησης 
αυτών, εφόσον αυτές δεν είναι καταχωρισμένες εξαιτίας 
απώλειας ή καταστροφής των αρχείων των Μονάδων 
ή των Στρατολογικών Γ ραφείων, ή καταστροφής της 
στρατολογικής μερίδας ή εξαιτίας υπηρεσιακής παρα- 
λείψεως. 

2. Ο τύπος των μεταβολών που καταχωρίζονται στη 
στρατολογική μερίδα πρέπει να προβλέπεται από τον 
Κανονισμό Εσωτερικής Λειτουργίας και Οργάνωσης 
Στρατολογικών Υπηρεσιών (ΚΕΛΟΣΥ) που κάθε φορά 
ισχύει. Είναι δυνατή η καταχώριση ή συμπλήρωση με¬ 
ταβολής που δεν προβλέπεται από τον Κανονισμό αυ¬ 
τόν, κατόπιν εγκρίσεως της Διεύθυνσης Στρατολογικού 
του Γ.Ε.ΕΘ.Α., εφόσον ο ενδιαφερόμενος έχει έννομο 
συμφέρον ή η καταχώριση υπαγορεύεται από λόγους 
υπηρεσιακού συμφέροντος. Οποιοδήποτε είδος μεταβο¬ 
λής είναι δυνατόν να συμπληρωθεί στη στρατολογική 
μερίδα εφόσον ελλείπει. 

3. Στην περίπτωση της αυτεπάγγελτης συμπλήρω¬ 
σης των στρατολογικών μερίδων με μεταβολές που 
λείπουν τα Στρατολογικά Γ ραφεία, όταν διαπιστώσουν 
ότι από τη στρατολογική μερίδα ελλείπει μεταβολή η 
οποία πρέπει να είναι καταχωρισμένη, ελέγχουν κατά 
πρώτον το αρχείο τους για να εξακριβώσουν αν υπάρ¬ 
χει δυνατότητα συμπλήρωσής της με επίσημα στοιχεία 
που υπάρχουν σ’ αυτό. Εφόσον αυτό δεν είναι δυνατόν, 
ζητούν από τον ενδιαφερόμενο, του οποίου η στρατο¬ 
λογική μερίδα παρουσιάζει την έλλειψη, να υποβάλλει 
οποιοδήποτε επίσημο ή όχι στοιχείο έχει στα χέρια του, 
σχετικά με τη μεταβολή που λείπει. Σε κάθε περίπτωση 
ζητούν από αυτόν τη συμπλήρωση Υπεύθυνης Δήλω¬ 
σης που περιγράφει αναλυτικά και με λεπτομέρειες 
το αίτημά του. Μετά από τα παραπάνω, εφόσον τα 
υποβαλλόμενα στοιχεία δεν επαρκούν, τα Στρατολογικά 
Γραφεία αναζητούν τα στοιχεία που λείπουν από τις 
Μονάδες, τα Επιτελεία και τις Υπηρεσίες που τηρούν 
αρχείο Μονάδων. 

4. Στην περίπτωση της συμπλήρωσης μεταβολών στις 
στρατολογικές μερίδες με πρωτοβουλία των ενδιαφε¬ 
ρομένων, αυτοί απευθύνονται στο αρμόδιο Στρατολο¬ 
γικό Γ ραφείο με αίτησή τους στην οποία επισυνάπτουν 
οποιοδήποτε επίσημο ή άλλο στοιχείο έχουν και συ¬ 
μπληρώνουν την Υπεύθυνη Δήλωση που περιγράφηκε 
στην προηγούμενη παράγραφο, και τα Στρατολογικά 
Γ ραφεία ενεργούν με όμοιο τρόπο. 

5. Γ ια τις μεταβολές που αφορούν κρίση της σωματικής 
ικανότητας ή χορήγηση αναβολών για λόγους υγείας, 
εφόσον δεν υπάρχουν επίσημα στοιχεία, απαιτείται η 
παραπομπή τους στην πλησιέστερη του τόπου διαμονής 
τους υγειονομική επιτροπή, η οποία στη γνωμάτευσή 
της αναφέρει απαραίτητα και τον πιθανό χρόνο κατά 
τον οποίο επήλθε η πάθηση ή η βλάβη της υγείας. Στη 
συνέχεια η γνωμάτευση μαζί με αντίγραφο της αίτησης 
και πλήρες Αντίγραφο Φύλλο Μητρώου του ενδιαφε- 

ρομένου υποβάλλονται στη Διεύθυνση Στρατολογικού 
του Γενικού Επιτελείου Εθνικής Άμυνας, η οποία μετά 
από εξέταση των δικαιολογητικών, αποφασίζει για την 
καταχώριση των σχετικών μεταβολών στην στρατολο¬ 
γική μερίδα του ατόμου. 

6. Μεταβολές που αφορούν θάνατο, εξαφάνιση, αιχ¬ 
μαλωσία ή τραυματισμό των ενδιαφερομένων κατά τη 
διάρκεια της υπηρεσίας τους στις Ένοπλες Δυνάμεις, 
εφόσον δεν προκύπτουν από επίσημα στοιχεία, απαι¬ 
τείται για την καταχώρισή τους βεβαίωση του Γ ενικού 
Επιτελείου του οικείου Κλάδου των Ενόπλων Δυνάμεων. 
Η ίδια διαδικασία ακολουθείται και για μεταβολές που 
αφορούν απόκτηση βαθμού. 

7. Για τη συμπλήρωση μεταβολών που δεν προκύπτουν 
από επίσημα στοιχεία, είναι δυνατόν να προσκομίζει ο 
ενδιαφερόμενος τουλάχιστον δύο ένορκες βεβαιώσεις 
αξιωματικών, υπαξιωματικών ή οπλιτών, με τους οποίους 
υπηρέτησε στην ίδια Μονάδα κατά την περίοδο στην 
οποία αναφέρονται οι μεταβολές. Οι ένορκες βεβαιώ¬ 
σεις θα πρέπει να έχουν συνταχθεί από Ειρηνοδίκη ή 
Συμβολαιογράφο, ενώ αν πρόκειται για ένορκες βεβαι¬ 
ώσεις Ελλήνων που διαμένουν στο εξωτερικό, αυτές 
συντάσσονται από τις αρμόδιες Ελληνικές Προξενικές 
Αρχές. Στις ένορκες βεβαιώσεις περιλαμβάνονται όλα 
τα προβλεπόμενα από σχετικές διατάξεις στοιχεία και 
επιπλέον οι μεταβολές που λείπουν, κατά χρονολογική 
σειρά, τις οποίες ισχυρίζεται ότι είχε υποστεί ο ενδια¬ 
φερόμενος, καθώς και ο ακριβής τίτλος των Μονάδων 
που υπηρέτησε. Στην περίπτωση αυτή, τα Στρατολογικά 
Γ ραφεία υποβάλλουν όλη την αλληλογραφία ιεραρχικά 
στη Διεύθυνση Στρατολογικού του Γ.Ε.ΕΘ.Α., επισυνά¬ 
πτοντας Αντίγραφο Φύλλου Μητρώου, τόσο του ενδι¬ 
αφερομένου όσο και αυτών που βεβαιώνουν ένορκα, 
από το οποίο προκύπτει ότι αυτοί την κρίσιμη περίοδο 
υπηρετούσαν στην εν λόγω Μονάδα και ήταν σε θέση 
που μπορούν να βεβαιώσουν αυτό που βεβαιώνουν. Σε 
αντίθετη περίπτωση η αλληλογραφία δεν υποβάλλεται 
και επιστρέφεται στον ενδιαφερόμενο με αιτιολογημένη 
πράξη. Η Διεύθυνση Στρατολογικού του Γ.Ε.ΕΘ.Α. εφόσον 
εγκρίνει, επιστρέφει την αλληλογραφία και διατάζει 
την συμπλήρωση της στρατολογικής μερίδας με τις 
μεταβολές που λείπουν. 

8. Οι εσφαλμένες στρατολογικές μεταβολές που έχουν 
καταχωρισθεί στις στρατολογικές μερίδες οποτεδήπο¬ 
τε, είναι δυνατόν να διορθώνονται, να συμπληρώνονται ή 
να ακυρώνονται με την ίδια διαδικασία που εφαρμόζεται 
για τις μεταβολές που δεν έχουν καταχωρισθεί, μονάχα 
όμως στην περίπτωση που η διόρθωση, η συμπλήρωση 
ή η ακύρωσή τους δεν μπορεί να γίνει από επίσημα 
έγγραφα αρχείου. 

9. Αν από επιγενόμενα στοιχεία προκύπτει ότι η Υπεύ¬ 
θυνη Δήλωση που υπέβαλλε ο ενδιαφερόμενος και οι 
ένορκες βεβαιώσεις ήταν αναληθείς, το Στρατολογικό 
Γ ραφείο προβαίνει στις κατά νόμο ενέργειές του προς 
τις αρμόδιες δικαστικές αρχές για την ποινική δίωξη 
παντός υπευθύνου. 

10. Οι Υπηρεσίες, οι οποίες τηρούν τα αρχεία Μονά¬ 
δων που διαλύθηκαν ή αρχεία παλαιότερων ετών που 
σύμφωνα με τους ισχύοντες κανονισμούς αποδίδονται 
στις Υπηρεσίες αυτές, είναι κατά Κλάδο: 

α. Η Υπηρεσία Στρατιωτικών Αρχείων, για το Στρατό 
Ξηρός. 


β. Η Ιστορική Υπηρεσία Ναυτικού, για το Πολεμικό 
Ναυτικό. 

γ. Η Υπηρεσία Ιστορίας Πολεμικής Αεροπορίας, για 
την Πολεμική Αεροπορία. 

Αρθρο 32 

Δαπάνες κίνησης των καλουμένων για κατάταξη 

1. Όσοι καλούνται για κατάταξη προκειμένου να εκ¬ 
πληρώσουν στρατεύσιμη ή πρόσθετη ή εφεδρική υπο¬ 
χρέωση, δικαιούνται να ζητήσουν τα έξοδα κίνησής τους 
από τον τόπο διαμονής τους στο εσωτερικό προς τις 
Μονάδες ή Κέντρα Κατάταξης να βαρύνουν το δημόσιο. 
Αυτοί μετά την παραλαβή του Σημειώματος Κατάταξης 
ή οποιοσδήποτε έγγραφης πρόσκλησης, απευθύνονται 
στο Φρουραρχείο του τόπου διαμονής τους και ζητούν 
την έκδοση κατάστασης επιβίβασης, σύμφωνα με τις 
ισχύουσες γί αυτό διατάξεις, καταθέτοντας σχετική 
αίτηση με φωτοαντίγραφο του Σημειώματος Κατάτα¬ 
ξης ή της έγγραφης πρόσκλησης που έχουν στα χέ¬ 
ρια τους. Στους απολυόμενους για την μετάβαση στον 
τόπο μόνιμης διαμονής τους στο εσωτερικό η χορή¬ 
γηση κατάστασης επιβίβασης γίνεται σύμφωνα με τις 
διαταγές των Κλάδων. Οι διαμένοντες στο εσωτερικό 
δικαιούνται κατάσταση επιβίβασης για κάθε κίνηση για 
κατάταξη ή επανακατάταξή τους και για κάθε απόλυσή 
τους, προσωρινή ή οριστική. Επίσης κατάσταση επιβί¬ 
βασης εκδίδεται και για την μετακίνηση προς και από 
τις Επιτροπές Απαλλαγών των Ενόπλων Δυνάμεων για 
όλες τις κατηγορίες στρατευσίμων και εφέδρων που 
παραπέμπονται σ’ αυτές. 

2. Για τους μόνιμους κατοίκους εξωτερικού που κα¬ 
λούνται να εκπληρώσουν στρατεύσιμη στρατιωτική 
υποχρέωση καθορίζονται τα εξής: 

α. Δικαιούνται να ζητήσουν τα έξοδα κίνησης για την 
έλευσή τους στην Ελλάδα καθώς και για την επιστροφή 
τους στον τόπο κατοικίας τους στο εξωτερικό, μετά 
την οριστική τους απόλυση από τις τάξεις των ΕΔ, να 
βαρύνουν το Δημόσιο. 

β. Για τη δικαιολόγηση της παραπάνω δαπάνης οι 
ενδιαφερόμενοι υποβάλλουν στη Μονάδα ή υπηρεσία 
όπου υπηρετούν, ένα μήνα πριν την προβλεπόμενη ημε¬ 
ρομηνία απόλυσής τους, τ’ ακόλουθα έγγραφα: 

(1) Αντίγραφο του πιστοποιητικού μονίμου κατοίκου 
εξωτερικού, που είχαν καταθέσει στο Στρατολογικό 
τους Γ ραφείο για να μεταφερθούν στους υπόχρεους 
μειωμένης στρατεύσιμης στρατιωτικής υποχρέωσης. 

(2) Αποκόμματα των εισιτηρίων που κατέχουν για την 
είσοδό τους στη χώρα καθώς για την αναχώρησή τους, 
εφόσον υπάρχουν, διαφορετικά βεβαιώσεις αρμοδίων 
φορέων για το αντίτιμο των σχετικών εισιτηρίων. 

(3) Υπεύθυνη δήλωση στην οποία δηλώνουν τον τόπο 
της κατοικίας τους και την επιθυμία τους να καλυφθούν 
τα έξοδα αφιξαναχώρησής τους από το ελληνικό Δη¬ 
μόσιο. 

γ. Στη συνέχεια η Μονάδα υποβάλλει αμέσως τα πα¬ 
ραπάνω έγγραφα στον αρμόδιο φορέα του Γενικού 
Επιτελείου του Κλάδου που ανήκει, ο οποίος γνωστο¬ 
ποιεί έγκαιρα την αποδοχή ή μη του υποβληθέντος 
αιτήματος. 

δ. Η προθεσμία του ενός (1) μηνός που αναφέρεται 
στην παραπάνω παράγραφο β', δεν ισχύει σε περι¬ 
πτώσεις όπου διαφοροποιείται ο χρόνος στρατιωτικής 

υποχρέωσης που πρέπει να εκπληρώσει ο ενδιαφερό¬ 
μενος. 

ε. Η κάλυψη της δαπάνης από το ελληνικό Δημόσιο 
αφορά στα έξοδα της έλευσης στη χώρα για εκπλή¬ 
ρωση στρατεύσιμης στρατιωτικής υποχρέωσης και της 
αναχώρησης για τον τόπο κατοικίας τους στο εξω¬ 
τερικό μετά την οριστική απόλυση των μονίμων κα¬ 
τοίκων εξωτερικού μόνο για μια φορά και δεν ισχύει 
σε περιπτώσεις επανακατάταξης και προσωρινής τους 
απόλυσης, για οποιαδήποτε αιτία ούτε για την εκπλή¬ 
ρωση εφεδρικής τους υποχρέωσης, με εξαίρεση τις 
περιπτώσεις των διατάξεων της παραγράφου 2 του 
άρθρου 1 του ν.3421/2005. 

Αρθρο 33 

Εκτίμηση λόγων ανωτέρας βίας ή 
ανυπέρβλητων κωλυμάτων 

1. Η επίκληση λόγων ανώτερης βίας ή ανυπέρβλητων 
κωλυμάτων από όσους δεν τηρούν υποχρεώσεις που 
τίθενται από οποιαδήποτε διάταξη της στρατολογικής 
νομοθεσίας, επειδή αυτό καθίσταται αδύνατο ή εξαιρε¬ 
τικά δύσκολο γί αυτούς, εξαιτίας τυχερού, απρόβλεπτου 
ή εξαιρετικού γεγονότος, αποτελεί δικαίωμα που σκοπό 
έχει να αποτρέψει αυτοί να περιέλθουν σε ιδιαίτερα 
επαχθή θέση. Σε καμία όμως περίπτωση, η άσκηση του 
δικαιώματος αυτού δεν πρέπει να είναι καταχρηστική. 

2. Όσοι προβάλλουν λόγους ανώτερης βίας ή ανυπέρ¬ 
βλητου κωλύματος, υποβάλλουν στο αρμόδιο Στρατο¬ 
λογικό Γραφείο αίτησή τους και επισυνάπτουν σ’ αυτήν 
οποιοδήποτε αποδεικτικό στοιχείο από το οποίο προ¬ 
κύπτει το τυχερό, απρόβλεπτο και εξαιρετικό γεγονός 
καθώς και η διάρκειά του. Τα δικαιολογητικά υποβάλλο¬ 
νται το αργότερο μέχρι την ημερομηνία συμπλήρωσης 
τριών (3) μηνών αφότου έπαυσε να υφίσταται ο λόγος 
ανώτερης βίας ή το ανυπέρβλητο κώλυμα. 


3. Το Στρατολογικό Γ ραφείο υποβάλλει εντός πέντε 
(5) ημερών τα δικαιολογητικά στην προϊσταμένη του 
Διοίκηση Στρατολογίας, η οποία αποφασίζει οριστικά 
και αιτιολογημένα. Οι Διοικήσεις Στρατολογίας εντός 
πέντε (5) ημερών αποδέχονται ή απορρίπτουν το αί¬ 
τημα και γνωρίζουν την απόφασή τους στον αιτούντα 
και στο αρμόδιο Στρατολογικό Γραφείο για τις δικές 
του ενέργειες. Όσων το αίτημα γίνεται αποδεκτό, δεν 
υπέχουν τις σχετικές συνέπειες από την μη τήρηση των 
υποχρεώσεών τους. 

4. Τα αιτήματα που υποβάλλονται μετά την παρέλευση 
τριμήνου αφότου έπαυσε να υφίσταται ο λόγος ανώτε¬ 
ρης βίας ή το ανυπέρβλητο κώλυμα, απορρίπτονται με 
απόφαση του αρμοδίου Στρατολογικού Γραφείου για 
τυπικούς λόγους. 

5. Αυτοί για τους οποίους έχει επιβληθεί πρόσθετη 
στρατιωτική υποχρέωση για οποιοδήποτε λόγο και ζη¬ 
τούν την άρση τους, επικαλούμενοι λόγους ανώτερης 
βίας ή ανυπέρβλητων κωλυμάτων, ακολουθούν τη διαδι¬ 
κασία που ρυθμίζεται στο άρθρο 43 του ν. 3421/2005. 

Αρθρο 34 
Τελικές διατάξεις 

1. Διοικητικές και Ερμηνευτικές Οδηγίες για την εφαρ¬ 
μογή της απόφασης αυτής, εφόσον απαιτηθούν, εκδίδο- 
νται από τη Διεύθυνση Στρατολογικού του Γ.Ε.ΕΘ.Α. 

2. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

εθηο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-ΙΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευ ιό προσαυξανόμενη κατά 1 βοιό ανά 50 
σελίδες. 

• Η τιμή πώλησης σε μορφή οά-Γοιπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, Ιπχ: 210 - 4071010 ίηΐβτηεΐ: Ιι1Ιρ://νννννν.6ΐ.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το ΙπΙετηΒΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 Θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβπιβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 

ΑΠΟ ΤΟ ΕΟΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΕΑΧ 210 52 21 004 

